INFO GUIDE | Τα φθηνότερα αεροπορικά εισιτήρια για το Πάσχα\nΤα φθηνότερα αεροπορικά εισιτήρια για το Πάσχα\nΒρήκαμε τα οικονομικότερα εισιτήρια για Πάσχα στην Ελλάδα και το εξωτερικό, για να κλείσετε τα πασχαλινά σας ταξιδάκια νωρίς και φθηνά.\nΔημοσίευση | 9 Φεβρουαρίου 2017Παλαιότερο των 360 ημερών\nΤετραήμερο στις Κυκλάδες από 48€, πασχαλινά ταξιδάκια στο εξωτερικό από 49€. Μετ’ επιστροφής. Και φόρων. Εντάξει, χωρίς παραδοτέα βαλίτσα, αλλά δεν μπορούμε να τα έχουμε και όλα. Ολιγοήμερο ταξιδάκι θα είναι άλλωστε, η χειραποσκευή μας αρκεί.\nΜιλάμε φυσικά για τις διακοπές του Πάσχα, που αυτή τη χρονιά πέφτει στις 16 Απριλίου. Αυτό σημαίνει ότι το μοναδικό επίσημο τετραήμερο αργίας του 2017 έρχεται στις 14-17 Απριλίου και σκοπεύουμε να το εκμεταλλευτούμε για να οργανώσουμε ανοιξιάτικες αποδράσεις εντός και εκτός συνόρων.\nΠαρακάτω, συγκεντρώνουμε τα εισιτήρια που βρήκαμε στις βολικότερες ημερομηνίες, ήτοι για αναχώρηση Μεγάλη Παρασκευή και επιστροφή Δευτέρα του Πάσχα, ή σε ορισμένες περιπτώσεις μία ημέρα πριν ή μετά αντίστοιχα. Οι τιμές δε που εντοπίσαμε είναι δελεαστικότατες: Για δώδεκα από αυτούς τους προορισμούς βρίσκονται ακόμα κάτω από τα 100€, ενώ κανένας δεν ξεπερνά τα 122€ μετ’ επιστροφής.\nH Ryanair μας πετά για τετραήμερο στο εξωτερικό - αναχώρηση Μεγάλη Παρασκευή, επιστροφή Δευτέρα του Πάσχα- στους εξής προορισμούς:\nΣόφια, από 49€\n…για Πάσχα στη βαλκανική «γειτονιά» μας, στην όλο και ανερχόμενη βουλγαρική πρωτεύουσα. Διαβάστε περισσότερα – Οι ωραιότερες φθηνές πόλεις στην Ευρώπη\nΡώμη, από 92€\n…για βόλτες στη σκιά του Κολοσσαίου, στην Piaza di Spagna, στο Βατικανό και την Fontana di Trevi. Διαβάστε περισσότερα – Ρώμη: Ταξίδι στην Ιστορία\nΒουκουρέστι, από 96€\n…για να γνωρίσετε ένα ακατέργαστο «διαμάντι» να αναγεννάται απ’ τις στάχτες του αλλά και να κάνετε ημερήσιες εκδρομές ως τα Κάστρα της Τρανσυλβανίας. Διαβάστε περισσότερα – Τα καλύτερα στο Βουκουρέστι\nΗ ίδια εταιρία σας φέρνει κοντά σε περισσότερους προορισμούς, αν έχετε ελαφρώς πιο ευέλικτο πρόγραμμα:\nΜπολόνια, από 100€\n…για να εξερευνήσετε την γλυκύτατη ιταλική πόλη, αν πετάξετε Μ. Παρασκευή με επιστροφή Κυριακή του Πάσχα.\nΜιλάνο, από 94€\n…η γοητευτική, στιλάτη και απόλυτα σύγχρονη πόλη του ιταλικού Βορρά με το όμορφο κέντρο και τις λίμνες που την περιτριγυρίζουν, γίνεται ο επόμενος προορισμός σας σε αυτή την τιμή για πτήσεις Μ.Παρασκευή με επιστροφή την Κυριακή του Πάσχα. Διαβάστε περισσότερα – Μιλάνο: Ντόλτσε βίτα στον ιταλικό Βορρά\nΜάλτα, από 95€\n…για Πάσχα στη Μεσόγειο, στο νησί που κάθε άνοιξη πλημμυρίζει με λουλούδια και φαντασμαγορικά φεστιβάλ. Την παραπάνω τιμή εντοπίσαμε για πτήσεις την Μεγάλη Πέμπτη με επιστροφή την Τρίτη του Πάσχα.\nΒαρσοβία, από 100€\n…για να αφήσετε την πολωνική πρωτεύουσα να σας εκπλήξει με το γραφικό ιστορικό της κέντρο αλλά και την απόλυτα σύγχρονη πόλη. Την παραπάνω τιμή εντοπίσαμε για πτήσεις το Μεγάλο Σάββατο με επιστροφή την Δευτέρα του Πάσχα. Διαβάστε περισσότερα – Όσα αξίζει να δείτε στη Βαρσοβία\nΜπρατισλάβα, από 98€\n…για ρομαντζάδα στον Δούναβη, βόλτες στη γλυκύτατη παλιά πόλη και στο επιβλητικό Κάστρο της σλοβακικής πρωτεύουσας (μια ανάσα από τη Βιέννη, αν θέλετε να επισκεφθείτε δύο προορισμούς σε έναν). Την παραπάνω τιμή εντοπίσαμε για πτήσεις το Μεγάλο Σάββατο με επιστροφή την Τρίτη του Πάσχα. Διαβάστε περισσότερα – Μπρατισλάβα: Το μυστικό του Δούναβη\nΗ Aegean μας πετάει εκτός Ελλάδας την περίοδο των γιορτών του Πάσχα στους εξής προορισμούς:\nΚωνσταντινούπολη, από 115,17€\n…για Πάσχα στο Πατριαρχείο, για να δείτε από κοντά την Αγιά Σοφιά, να χαθείτε στο Μεγάλο Παζάρι και να δοκιμάσετε συγκλονιστική κουζίνα με φόντο τον Βόσπορο. Διαβάστε περισσότερα – 3 μέρες στην ωραιότερη Πόλη\nΛάρνακα, από 117,48€\n…για ηλιόλουστο Πάσχα στην Κύπρο, για συγκλονιστικές γεύσεις της τοπικής κουζίνας και για να ανακαλύψετε τους αρχαιολογικούς θησαυρούς που κρύβει το νησί της Αφροδίτης. Διαβάστε περισσότερα – Κύπρος: Βουτιά στην άκρη της Μεσογείου\nΒουκουρέστι, από 106,51€\n…σε εξίσου χαμηλή τιμή με τη Ryanair, το Βουκουρέστι σας δίνει περισσότερες πτήσεις για να διαλέξετε και να είστε σίγουροι ότι θα βρείτε διαθεσιμότητα και χαμηλές τιμές στις πτήσεις.\nΚαι οικονομικές πτήσεις για τα ελληνικά νησιά έχουμε!\nΗ Ryanair μας πετά στους εξής προορισμούς ακριβώς πάνω στο τετραήμερο (αναχώρηση Μ. Παρασκευή, επιστροφή Δευτέρα του Πάσχα):\n-Χανιά, από 61€\nΔιαβάστε περισσότερα – Χανιά: Στο ομορφότερο λιμάνι του κόσμου\n-Μύκονος, από 48€\nΔιαβάστε περισσότερα – Οι καλύτερες ιδέες για Πάσχα στη Μύκονο\n-Ρόδος, από 75€\nΔιαβάστε περισσότερα – 10 πράγματα που πρέπει να δείτε στη Ρόδο\n-Σαντορίνη, από 97€\nΔιαβάστε περισσότερα – Οι 10 κορυφαίες εμπειρίες στη Σαντορίνη\nΗ Aegean μας πετά για:\n-Κέρκυρα, από 118,48€, για πτήσεις την Μεγάλη Παρασεκευή με επιστροφή την Κυριακή του Πάσχα\nΔιαβάστε περισσότερα – Κέρκυρα: Στα καντούνια της Άνοιξης\nΗ Ellinair μας πετά για:\n-Ηράκλειο, από 121,48€, με αναχώρηση Μ. Παρασκευή, επιστροφή Δευτέρα του Πάσχα, περιλαμβανομένης αποσκευής.\nΔιαβάστε περισσότερα – Σαλπάρουμε για Ηράκλειο\nΚαλοκαίρι τώρα! Τα πιο φτηνά εξωτικά ταξίδια\nΥπέροχα ταξίδια για 2 στην Ευρώπη\nΟι ωραιότερες φωτογραφίες της ελληνικής φύσης Παραμυθένια κάστρα στην Ευρώπη Τα πιο όμορφα παραδοσιακά καφενεία της Ελλάδας Έρχεται το wifi στα αεροπλάνα;\nΟι πιο "συνεπείς" αεροπορικές Η ομορφιά της Ελλάδας σε 15 υπέροχες φωτογραφίες Τα χιονισμένα Ανώγεια από ψηλά σε ένα θεαματικό video 15 μαγικές φωτογραφίες από την ορεινή Ελλάδα


Γιατί «σίγησε» ο ιμάμης της Αγίας Σοφίας - Οι παρασκηνιακές συγκρούσεις | ΥΔΡΟΓΕΙΟΣ 106,9 FM\nΤους προηγούμενους μήνες ο ιμάμης είχε αναμιχθεί σε πολιτικά ζητήματα, προκαλώντας οργισμένες αντιδράσεις στο κυβερνών τουρκικό κόμμα AKP.\n«Ο ιμάμης που σίγησε» είναι ο τίτλος στο άρθρο του Spiegel Online.\nΤο γερμανικό περιοδικό σημειώνει ότι «τον περασμένο Ιούλιο, για πρώτη φορά μετά από 86 χρόνια, ορίστηκαν και πάλι ιμάμηδες για την Αγία Σοφία.\nΠρώτος ιμάμης είχε γίνει ο Μεχμέτ Μποϊνουνκαλίν, ο οποίος συνδέεται οικογενειακά με το πολιτικό Ισλάμ στην Τουρκία και χαίρει υποστήριξης από συντηρητικούς θρησκευτικούς κύκλους.\nΚι όμως, μετά από οκτώ μήνες, η θέση του έχει χηρεύσει. Στις 8 Απριλίου ο Μποϊνουνκαλίν παραιτήθηκε αιφνιδιαστικά από ένα αξίωμα που του εξασφάλιζε ιδιαίτερη επιρροή.\nΌπως ανέφερε σε ανακοίνωσή του επιθυμεί να επιστρέψει στα ακαδημαϊκά του καθήκοντα. Ωστόσο, η πολιτoλόγος Πινάρ Τρεμπλάι πιστεύει ότι η απόφασή του μάλλον δεν ήταν απόλυτα οικειοθελής.\nΤους προηγούμενους μήνες ο ιμάμης είχε αναμιχθεί σε πολιτικά ζητήματα, προκαλώντας οργισμένες αντιδράσεις από ορισμένους πολιτικούς του Κόμματος Δικαιοσύνης και Ανάπτυξης (AKP).\nΌπως παρατηρεί το Spiegel Online «η πρώτη δημόσια αντιπαράθεση ανάμεσα σε μέλος του κόμματος και στον ιμάμη έγινε στις 7 Μαρτίου.\nΚαθώς αυξάνεται ο αριθμός των δολοφονιών με θύματα γυναίκες στην Τουρκία και με αφορμή την Ημέρα της Γυναίκας, το ζήτημα της βίας κατά των γυναικών απασχολούσε την κοινή γνώμη.\nΜε σχόλιό του στο Twitter ο Μποϊνουνκαλίν θέλησε να το υποβαθμίσει: ‘Η δολοφονία είναι πάντα δολοφονία. Το φύλο δεν έχει σημασία’. Στη συνέχεια έγραψε ότι ‘οι συνεχείς αναφορές σε γυναικοκτονίες δεν είναι παρά προπαγάνδα των μέσων ενημέρωσης, που θέλουν να κάνουν τη γυναίκα εχθρό του άνδρα’.\nπαντώντας σε σχετικό ερώτημα, η Έζλεμ Ζενγκίν, βουλευτής του ΑΚΡ, χαρακτήρισε τις δηλώσεις ‘ανάρμοστες’, επέκρινε τον χρόνο της δημοσίευσης στο Twitter και δήλωσε ότι ‘ο Μποϊνουνκαλίν είναι καλύτερα να κάνει τη δουλειά του’».\nΠροηγούμενο Προηγούμενο Άκης Πετρετζίκης: Κουλουράκια χωρίς ψήσιμο\nΕπόμενο Επόμενο Καταστρέφοντας τα βουνά της Κρήτης ή αλλιώς “επίδειξη ικανοτήτων”!


Η Τίλντα Σουίντον δεν έχει φωσφοριζέ μάτια στο «Memoria» του Απιτσατπόνγκ Βιρασετάκουν\nBUZZ 15 FEB 2020 / Λήδα Γαλανού\nΣ' ένα φιλμ με πολλές πρωτιές, η Τίλντα Σουίντον μένει ο ονειρικός εαυτός της.\nΜια δεκαετία μετά το «Ο Θείος Μπούνμι Θυμάται τις Προηγούμενες Ζωές του», πέντε χρόνια μετά το «Νεκροταφείο της Δόξας», ο σπουδαίος Ταϊλανδέζος δημιουργός επιστρέφει με μια ταινία αλλιώτικη απ' τις άλλες - και όχι.\nΔείτε εδώ φωτογραφίες από το σετ: «Memoria». Η Τίλντα Σουίντον κι ο Απιτσατπόνγκ Βιρασετάκουν είναι ήδη σε γυρίσματα\nΓια πρώτη φορά ο Βιρασετάκουν γυρίζει σε άλλη όχι απλώς χώρα, αλλά ήπειρο, στην Κολομβία, στην αγγλική γλώσσα και με πρωταγωνίστρια μία σταρ - έστω μία σταρ εξίσου ιδιοσυγκρασιακή με τον ίδιο - την Τίλντα Σουίντον. Λέει, μάλιστα, ο σκηνοθέτης, παρουσιάζοντας το «Memoria» στη La Tempestad, για την ηθοποιό του: «Θα τη δείτε να περπατά πολύ, σαν φάντασμα. Εγραψα αυτήν την ταινία έχοντας εκείνη στο μυαλό μου, γνωρίζοντας πως είναι μια ηθοποιός που δεν χρειάζεται εξηγήσεις. Για την ακρίβεια, εκείνη μου έδειξε αυτή την ηρωίδα. Η εμπειρία ήταν πολύ σημαντική και πραγματικά την εκτιμώ πολύ.» Μαζί με τη Σουίντον εμφανίζονται η Ζαν Μπαλιμπάρ και ο Ντανιέλ Χιμένεθ-Κάτσο (του «Zama»).\nΤο «Memoria» γυρίστηκε μέσα και γύρω από την Μπογκοτά και παρακολουθεί την ηρωίδα της Τίλντα Σουίντον, μιας Σκοτσέζας που καλλιεργεί ορχιδέες, η οποία ταξιδεύει στην Κολομβία για να επισκεφθεί την άρρωστη αδελφή της. Κάθε βράδυ, ο ύπνος της διακόπτεται από όλο και πιο δυνατούς, επαναλαμβανόμενους θορύβους και οράματα που μοιάζουν να θέτουν την ταυτότητά της υπό αμφισβήτηση. Θεωρώντας ότι θα δούμε το «Memoria» στο Φεστιβάλ Καννών όπου, άλλωστε, το 2011 ο Βιρασετάκουν κέρδισε τον Χρυσό Φοίνικα, παίρνουμε μια ατμοσφαιρική γεύση από τις πρώτες φωτογραφίες της ταινίας.\nΔείτε ακόμη: «Blue», μια μικρού μήκους-φωτιά του Απιτσατπόνγκ Βιρασετάκουν\nΕπόμενο άρθρο: O Γκάτεν Ματαράζο προσπαθεί να εντυπωσιάσει το κορίτσι των ονείρων του στο καινούργιο βίντεο κλιπ των Green Day\nΔώσε πόνο (και δόξα!): Ο Πέδρο Αλμοδόβαρ θα γυρίσει ταινία με την Τίλντα Σουίντον


Η ΑΕΚ βαδίζει στο άγνωστο με τον Γιαννίκη - Η ανάγκη για στήριξη - Queen68\nΤο «στοίχημα» Γιαννίκης χρειάζεται πίστη και στήριξη, προκειμένου να εξελιχθεί. Η προσωπική επιλογή του Μελισσανίδη, το ταξίδι προς το άγνωστο και τα σχόλια του κόσμου, στο νέο Yellow Family του Χάρη Κολχούρη.\nΕποχή Γιαννίκη και επίσημα στην ΑΕΚ. Με αρχή την 10η Οκτώβρη του 2021 και τέλος… το άγνωστο, μιας και οι δύο πλευρές συμφώνησαν για συνεργασία μέχρι το τέλος της σεζόν, με δικαίωμα της Ένωσης να ανανεώσει το συμβόλαιο του για δύο ακόμη χρόνια, ήτοι μέχρι το 2024.\nΟ 41χρονος τεχνικός έρχεται να αντικαταστήσει, επί της ουσίας, τον Βλάνταν Μιλόγεβιτς, ο οποίος αποδείχθηκε «λίγος» για να κοντρολάρει την πίεση. Το συναινετικό διαζύγιο ωφελεί και τις δύο πλευρές, που ήταν φανερό ότι έψαχναν μια ανανέωση στην σχέση τους. Ο Σέρβος δεν έχει συμφωνήσει ακόμη με κάποια ομάδα, αν και η Σαουδική Αραβία πιέζει, χωρίς αυτό να σημαίνει ότι υπάρχει μόνο η Νταμάκ. Υπάρχει κι άλλη στο κόλπο.\nΌπως και να έχει, ο Μιλόγεβιτς ανήκει στο παρελθόν και την θέση του παίρνει ο άνθρωπος, τον οποίο ο Δημήτρης Μελισσανίδης ήθελε διακαώς και στο τέλος της περσινής σεζόν. Τότε, αφού εξετάστηκαν πολλές επιλογές, μεταξύ άλλων οι Λουτσέσκου και Ρεμπρόφ, προτιμήθηκε η εμπειρία και η γνώση από πρωταθλητισμό. Η επιλογή του Γιαννίκη έμεινε πίσω και αφού δεν δέχθηκαν άλλοι, ήρθε ο Βλάνταν.\nΜε λίγα λόγια θα πει κάποιος, πως η ΑΕΚ παίρνει επί της ουσίας έναν τεχνικό, τον οποίο είχε στα χαμηλά επίπεδα της λίστας της, ακόμα πιο χαμηλά και από τον Σέρβο, που έχασε την εμπιστοσύνη προς το πρόσωπο του πολύ γρήγορα. Άρα στην περίπτωση του Γιαννίκη τι θα γίνει; Θα τον δούμε με την πλάτη στον τοίχο, στην πρώτη στραβή; Άγνωστο!\nΗ ΑΕΚ ποντάρει σε ακόμη ένα στοίχημα\nΗ επιλογή του Ελληνογερμανού για τον κιτρινόμαυρο πάγκο αποτελεί ξεκάθαρο ρίσκο και αυτό είναι δεδομένο. Ασφαλώς δεν είναι η πρώτη φορά που η διοίκηση καταλήγει σε μια τέτοια απόφαση, μιας και έχουν δει πολλά τα ματάκια μας σε αυτό το πόστο, αλλά ευελπιστούμε πως η διαχείριση τώρα θα είναι διαφορετική.\nΗ διαφορά σε σχέση με άλλους προπονητές που ήρθαν, είδαν και έφυγαν… νύχτα, είναι πως όλους εκείνους δεν τους επέλεξε ο Μελισσανίδης, αλλά οι τεχνικοί διευθυντές που είχε ορίσει. Αυτό μπορεί να μην σημαίνει και τίποτα, μιας και σε κάθε απόλυση, τις αποφάσεις τις παίρνει ο ίδιος, αλλά μπορεί να σημαίνει και πολλά, όσον αφορά την πίστη στο πρότζεκτ που βλέπει.\nΧρειάζεται στήριξη ο Γιαννίκης\nΝομίζω πως η φράση «χρειάζεται στήριξη…» έχει γίνει κλισέ σε κάθε ανακοίνωση ενός νέου τεχνικού που έρχεται για τον πάγκο της ΑΕΚ. Τα αποτελέσματα γνωστά. Στην παρούσα φάση, η πίεση είναι μεγαλύτερη, καθώς πρόκειται για έναν άνθρωπο που έχει να επιδείξει μια αξιόλογη πορεία με τον ΠΑΣ, που τερμάτισε όμως 9ος στο περσινό πρωτάθλημα και την αποφοίτηση στην πιο δύσκολη σχολή προπονητών του κόσμου, στην Κολωνία.\nΈνας νέος άνθρωπος με φρέσκες ιδέες, που βρήκε την μεγάλη ευκαιρία που έψαχνε για να αναδειχθεί και να αναδείξει το αγωνιστικό του πλάνο. Το κύριο ερώτημα ωστόσο δεν είναι αν θα καταφέρει να περάσει τις ιδέες του στην ομάδα, αλλά κατά πόσο θα αντέξει η Ένωση ενδεχόμενες απώλειες βαθμών, στο άμεσο μέλλον.\nΤο έργο το έχουμε δει πολλές φορές με αρκετούς πρωταγωνιστές. Προσωπική ευχή και ελπίζω ευχή της πλειοψηφίας των αναγνωστών, να έχουμε το λεγόμενο plot twist και να πετύχει σε τεράστιο βαθμό το πρότζεκτ του Γιαννίκη. Σε μια χώρα που έχει μάθει να απαξιώνει τα δικά της παιδιά και να προτιμά τον κάθε -ιτς, -ινιο, -οφ και πάει λέγοντας, θα είναι τεράστια επιτυχία αν καταφέρει να αντιστρέψει τις απόψεις πολλών ΑΕΚτζήδων.\nΟ Έλληνας οπαδός πρέπει να καταλάβει, πως στην χώρα μας δεν μπορούν να έρθουν προπονητές όπως ο Βαλβέρδε. Ρεαλιστικά μιλώντας δεν παίζουν αυτές οι επιλογές και στην τελική αναλαμβάνουν τα ηνία, άνθρωποι όπως ο ομογενής τεχνικός, εν μέσω αμφισβήτησης. Βέβαια, δεν μας έκανε ο πρωταθλητής Ρωσίας και ο πρωταθλητής Σερβίας, ο προπονητής του αξιόμαχου ΠΑΣ θα άλλαζε τα πράγματα;\nΥ.Γ. ΣΤΗΡΙΞΗ και μόνο αυτό χρειάζεται στην παρούσα φάση. Με την ΑΕΚ στο -2 από την κορυφή και όλα τα ενδεχόμενα ανοιχτά, τα πάντα μπορούν να συμβούν. Το γήπεδο θα κρίνει τους πάντες. Μέχρι τότε υπομονή!


Ολυμπιακή δάδα - Βικιπαίδεια\nΗ πρώτη δάδα δημιουργήθηκε για τους Ολυμπιακούς αγώνες του Βερολίνου το 1936 όπου πραγματοποιήθηκε για πρώτη φορά και η τελετή της αφής της Ολυμπιακής φλόγας. Σχεδιάστηκε από τον γλύπτη Lemcke και ήταν κατασκευασμένη από ατσάλι. Κάθε φορά, η χώρα που διοργανώνει τους αγώνες φροντίζει να περάσει μέσα από το σχεδιασμό της δάδας μηνύματα για τον πολιτισμό, την κουλτούρα της, αλλά και τις αξίες του Ολυμπισμού. Η Ολυμπιακή Δάδα που σχεδιάστηκε για την Αθήνα του 2004, ήταν εμπνευσμένη από το φύλλο ελιάς. Κατασκευασμένη από μέταλλο και ξύλο (από ελαιόδεντρο), σε φυσικά χρώματα, με λιτές και καμπύλες γραμμές, που την έκαναν να φαίνεται - όπως πολλοί ανέφεραν - σαν τη φυσική προέκταση του χεριού του λαμπαδηδρόμου. Με τον συμβολικό σχεδιασμό της οι διοργανωτές θέλησαν να ταξιδέψουν τα μηνύματα της ειρήνης και της συμφιλίωσης των λαών και στις πέντε ηπείρους από όπου για πρώτη φορά στην ιστορία της λαμπαδηδρομίας,\n↑ 2,0 2,1 Ολυμπιακές Δάδες: Θερινοί Ολυμπιακοί Αγώνες.\nΕλληνική Ολυμπιακή Επιτροπή: Δάδες Ολυμπιακών Αγώνων.\nΑνακτήθηκε από "https://el.wikipedia.org/w/index.php?title=Ολυμπιακή_δάδα&oldid=6460150"\nΤελευταία τροποποίηση 14:16, 10 Μαΐου 2017.


Διαδικτυακή Κοινότητα Φοιτητών ΕΜΠ - NTUA Students' Online Community • View topic - Αυξηση Εμβελειας '); //]]>\nPortal • Forum ‹ Γενικες Συζητησεις ‹ The PC World ‹ Δίκτυα\nTue Oct 20, 2020 11:18 pm\nTue Oct 20, 2020 11:09 pm\nΣυζητήσεις για δίκτυα παντώς είδους εδώ!\nAuthor: a_nikos » Mon Jun 23, 2014 2:20 pm\nΕχω ενα οικιακο modem απο τον ΟΤΕ αλλα θελω να αυξησω την εμβελεια του γιατι τωρα ειναι σχετικα ψοφιο. Αξιζει καποιο αλλο router αντι για το εργοστασιακο ή προτεινετε καποια αλλη λυση?\nJoined: Thu Oct 25, 2012 1:10 pm\nRe: Αυξηση Εμβελειας\nAuthor: rest_in_pieces » Mon Jun 23, 2014 2:28 pm\nσίγουρα είναι θέμα εμβέλειας;\nΜπορείς να βάλεις wifi repeater, ehternet μέσα από τις γραμμές του τηλεφώνου, άλλο ρουτερ σε πιο βολική θέση με ethernet, ή να βρεις πιο δυνατό μόντεμ\ntry katsaro pirouni\nJoined: Fri Jan 29, 2010 10:18 pm\nAuthor: cgkr » Mon Jun 23, 2014 2:49 pm\nΤο πιο εύκολο (και με κόστος γύρω στα 35 ευρώ) είναι να πάρεις ένα access point, να το συνδέσεις με ethernet με το modem σου και να αφήσεις αυτό να δίνει wifi κλείνοντας το wifi του router σου.\nJoined: Wed Jun 09, 2010 10:53 am\nAuthor: arxaios » Mon Jun 23, 2014 3:23 pm\nΕπίσης τα baudtec του ΟΤΕ έχουν ρύθμιση Transmit Power στην καρτέλα wireless που μπορείς να το ρυθμίσεις να εκπέμπει πιο δυνατά\nAuthor: a_nikos » Mon Jun 23, 2014 3:24 pm\nΝαι εχω προβλημα με την εμβελεια. Προσπαθουμε με οικιακη συνδεση να δινουμε wifi σε οικοδομη με δωματια που μας χωριζει ενα στενακι. Εχετε καποιο access point να προτεινετε? Πχ να το εχετε δοκιμασει κλπ?\nAuthor: castiel » Mon Jun 23, 2014 3:50 pm\nσε συζητηση μου με ενα αλλο παιδί περί access points κλπ μου ειχε πει τα παρακάτω, ισως σε βοηθήσουν\nτο ιδανικό για εφαρμογές περιορισμένης φορητότητας είναι το powerline, όμως για να δουλέψει αξιοπρεπώς δεν πρέπει να έχεις μεταβολή τάσης παραπάνω από ±5V, κατί που στην Ελλάδα είναι hit or miss. Μπορείς να το διαπιστώσεις με ένα πολύμετρο αυτό.\nΑπό εκεί και πέρα το ΑΡ είναι η καλύτερη λύση διότι δεν περιορίζεσαι από το USB (το οποίο αν και "universal" δεν είναι η ιδανική λύση για packet based επικοινωνία). Ανάλογα τη διάταξη του χώρου, θα πρέπει να τοποθετήσεις το ΑP ώστε να πετύχεις τα καλύτερα αποτελέσματα. Ένα χρήσιμο εργαλείο για να χαρτογραφήσεις την κάλυψη είναι αυτό. Είναι πολλοί οι παράγοντες που καθορίζουν το datapath του 802.11, oπότε δεν υπάρχει σίγουρη απάντηση για το ποια είναι η καλύτερη διάταξη και μην σου κάνει εντύπωση αν αυτό που επιτάσσει η κοινή λογική (το ΑΡ στα όρια κάλυψης του router) δεν αποδειχθεί η optimal λύση. Τώρα για το ΑΡ ο βασικός περιορισμός είναι το budget. Ένα καλό dual band 802.11n δεν πάει πάνω από €35-40.\nAuthor: zke » Mon Jun 23, 2014 4:06 pm\nΈνα AP (ή range extender είναι, δε θυμάμαι) της TP-Link που είχα πάρει από το πλαίσιο δε μου έχει δουλέψει ποτέ πάντως! Βέβαια, μπορεί να έχω κάνει κάποια μαλακία (δεν είναι απίθανο, το iphone αναγνωρίζει το δίκτυο σαν enterprise network -.-)!\nReturn to Δίκτυα\nRegistered users: Bing [Bot], geopan, Google [Bot], helliasm


Αναρτήθηκε από Xronika στις 5:11 μ.μ. 4 σχόλια:\nΑναρτήθηκε από Xronika στις 2:11 π.μ. 1 σχόλιο:\nΑναρτήθηκε από Xronika στις 10:51 μ.μ. 2 σχόλια:\nΑναρτήθηκε από Xronika στις 9:10 μ.μ. 3 σχόλια:\nΑναρτήθηκε από Xronika στις 1:46 π.μ. 4 σχόλια:\nΑναρτήθηκε από Xronika στις 9:28 μ.μ. 5 σχόλια:\nΑναρτήθηκε από Xronika στις 12:30 π.μ. 3 σχόλια:\nΑναρτήθηκε από Xronika στις 9:02 π.μ. 2 σχόλια:\nΑναρτήθηκε από Xronika στις 8:35 π.μ. 3 σχόλια:\nΑναρτήθηκε από Xronika στις 1:11 π.μ. 3 σχόλια:\nΑναρτήθηκε από Xronika στις 5:53 μ.μ. 1 σχόλιο:\nΑναρτήθηκε από Xronika στις 7:39 μ.μ. 2 σχόλια:\nΑναρτήθηκε από Xronika στις 7:43 μ.μ. 3 σχόλια:


Έχω μάτια και βλέπω: Γ. Σουφλιάς: "Να σταλούν στη Δικαιοσύνη όλες οι συμβάσεις του ΥΠΕΧΩΔΕ"\nΓ. Σουφλιάς: "Να σταλούν στη Δικαιοσύνη όλες οι συμβάσεις του ΥΠΕΧΩΔΕ"\nΟ κ. Σουφλιάς σημειώνει ακόμη ότι το σύστημα που εφάρμοσε ήταν αδιάβλητο σε αντίθεση με εκείνο που εφαρμοζόταν και δεν ήταν αποδεκτό από την ΕΕ και προσθέτει «Θεσμοθετήσαμε και εφαρμόσαμε με μεγάλη επιτυχία ένα νέο αδιάβλητο\nσύστημα καθαρού μειοδοτικού διαγωνισμού και διασφαλίσαμε τις αρχές της διαφάνειας, του υγιούς ανταγωνισμού και ταυτόχρονα την μείωση του κόστους κατασκευής των έργων. Με το σύστημα αυτό κανείς δεν μπορεί να δώσει έργο σε κανέναν. Η διαδικασία δεν επιτρέπει την παραμικρή αδιαφάνεια: οι προσφορές κατατίθενται και ανοίγουν σε δημόσια συνεδρίαση, σε προκαθορισμένη ημέρα και ώρα ενώπιον όλων των ενδιαφερομένων και η ανάθεση του έργου γίνεται στον μειοδότη, σε αντίθεση με ότι συνέβαινε με τους προηγούμενους νόμους.\nΑναρτήθηκε από exomatiakaivlepo στις 5/18/2010 09:54:00 π.μ.\nΑνώνυμος Τρί Μαΐ 18, 02:03:00 μ.μ. 2010\nΕπιτέλους άρχισαν να μιλάνε.\nΑνώνυμος Σάβ Μαΐ 29, 02:15:00 μ.μ. 2010\nΑΠΑΝΤΗΣΤΕ ΚΥΡΙΕ ΣΟΥΦΛΙΑ ΔΙΟΡΙΣΑΤΕ ΣΤΟ ΚΤΗΜΑΤΟΛΟΓΙΟ ΟΛΟ ΤΟ ΠΟΛΙΤΙΚΟ ΓΡΑΦΕΙΟ ΣΑΣ ΑΘΗΝΑΣ, ΛΑΡΙΣΑΣ, ΦΑΡΣΑΛΩΝ, ΑΠΑΝΤΗΣΤΕ ΕΙΝΑΙ ΕΥΚΟΛΟ ΤΟ ΕΡΩΤΗΜΑ, ΑΦΗΣΤΕ ΤΑ ΕΡΓΑ ΑΥΤΑ ΘΑ ΤΑ ΒΡΟΥΝ ΟΙ ΕΛΕΚΤΕΣ ΟΛΑ. ΤΟ ΕΡΩΤΗΜΑ ΕΙΝΑΙ ΕΝΑ ΚΑΙ ΗΘΙΚΟ....ΔΙΟΡΙΣΑΤΕ ΟΛΟ ΤΟ ΠΟΛΙΤΙΚΟ ΣΑΣ ΓΡΑΦΕΙΟ ΣΤΟ ΚΤΗΜΑΤΟΛΟΓΙΟ, ΤΡΑΙΝΟΣΕ, ΑΤΤΙΚΟ ΜΕΤΡΟ ΚΤΛ ΑΠΑΝΤΗΣΤΕ ΣΤΟΝ ΚΥΡΙΟ ΚΑΝΕΛΑΚΗ.....ΕΣΤΩ ΚΑΙ ΤΩΡΑ ΑΠΑΝΤΗΣΤΕ ΚΑΙ ΠΕΣΤΕ ΝΑΙ Η ΟΧΙ


Με άποψη: Μπουναμάς εκατομμυρίων ευρώ στους Δήμους της Πέλλας από τα «κρυμμένα» τετραγωνικά\nΜπουναμάς εκατομμυρίων ευρώ στους Δήμους της Πέλλας από τα «κρυμμένα» τετραγωνικά\nΜπροστά σε μια απρόσμενη οικονομική ενίσχυση αρκετών εκατομμυρίων ευρώ, βρίσκονται οι Δήμοι της Πέλλας, καθώς πολίτες συνεχίζουν να προσέρχονται, για να δηλώσουν τετραγωνικά στα σπίτια τους που δεν το είχαν κάνει στο παρελθόν. Μάλιστα αυτές οι δηλώσεις θα έχουν αναδρομικά χαρακτήρα καθώς από 1/1/2020 θα καλεστούν να καταβάλουν τα δημοτικά τέλη. Η διαδικασία δεν έχει ολοκληρωθεί στην Πέλλα, αλλά με τα μέχρι τώρα στοιχεία φαίνεται πως ο Δήμος Πέλλας θα ενισχυθεί όπως και αυτός της Έδεσσας ενώ κάποια χρήματα θα λάβουν και οι Δήμοι Αλμωπίας και Σκύδρας. Επί της ουσίας ένας … «μικρός ΕΝΦΙΑ», ο οποίος μπορεί να αποδίδει έσοδα άνω των 100 εκατ. ευρώ σε ετήσια βάση –και μάλιστα με αναδρομική εφαρμογή από την 1/1/2020– δημιουργείται μέσα από τη διαδικασία αποκάλυψης των «κρυμμένων» τετραγωνικών στους δήμους.\nΣύμφωνα με τις πλέον συντηρητικές εκτιμήσεις, τα τετραγωνικά που θα αποκαλυφθούν μέσα από την πλατφόρμα της Κεντρικής Ενωσης Δήμων Ελλάδας μέχρι το τέλος του μήνα, οπότε και\nεκπνέει η σχετική προθεσμία, θα προσεγγίσουν τα 50 εκατ.\nΛαμβάνειν βέβαια από τα ξεχασμένα ή αδήλωτα τετραγωνικά δεν θα έχουν όλοι οι δήμοι της χώρας. Για παράδειγμα, οι Δήμοι Αθηναίων, Αμαρουσίου, Καλλιθέας και Καισαριανής δεν θα έχουν άμεσο όφελος, καθώς από τις δηλώσεις που υποβλήθηκαν δεν προέκυψαν\n–τουλάχιστον μέχρι τώρα– αδήλωτες επιφάνειες. Αντίθετα, ηλεκτροδοτούμενοι χώροι δηλώθηκαν ως μη ηλεκτροδοτούμενοι προκειμένου οι ιδιοκτήτες τους να αποφύγουν την καταβολή των δημοτικών τελών.\nΟπως προκύπτει και από τα αναλυτικά στατιστικά στοιχεία που έχει συγκεντρώσει η ΚΕΔΕ μέσω της πλατφόρμας, χρειάστηκαν μόλις έξι μήνες –εκ των οποίων οι τρεις ήταν οι μήνες εκατ. τ.μ. Ιδιοκτήτες ακινήτων\nπου εμφανίζονταν στους δήμους της χώρας ότι είχαν συνολική επιφάνεια 102 εκατ. τετραγωνικών… θυμήθηκαν ότι λείπουν χώροι και αύξησαν την αθροιστική επιφάνεια των ακινήτων τους στα 138 εκατ. τετραγωνικά ή κατά 35%.\nΔεδομένου ότι η ελάχιστηεπιβάρυνση ανά τετραγωνικό μέτρο κυμαίνεται γύρω στο 1,3 ευρώ χωρίς το Τέλος Ακίνητης Περιουσίας που επιβάλλεται επί της αξίας του ακινήτου, η εκτίμηση για πρόσθετα ετήσια έσοδα τουλάχιστον 100 εκατ. ευρώ μπορεί να αποδειχθεί και μετριοπαθής, δεδομένου ότι υπάρχει ακόμη χρονικό περιθώριο 25 ημερών μέχρι την καταληκτική ημερομηνία. Το ότι οι Ελληνες ανταποκρίνονται την τελευταία στιγμή αποδείχτηκε για μια ακόμη φορά: στις 22 Αυγούστου, είχαν αποκαλυφθεί περίπου 21 εκατ. αδήλωτα τετραγωνικά και μέσα σε μια εβδομάδα υποβλήθηκαν δηλώσεις από 600.000 ιδιοκτήτες, οι οποίοι και αποκάλυψαν επιπλέον 15 εκατ. τετραγωνικά.\n1. Σε πέντε δήμους της χώρας αποκαλύφθηκαν πάνω από 500.000 τετραγωνικά ανά δήμο.\nΞεχωρίζουν, όπως προαναφέρθηκε, η Ζάκυνθος, η Κεντρική Κέρκυρα, η Λάρισα, η Ρόδος\n3. Εκτός από τα απόλυτα νούμερα, εντυπωσιάζουν και τα ποσοστά. Το μέσο ποσοστό\nαύξησης ανά τη χώρα διαμορφώνεται στο 35%. Προκύπτει από τη σύγκριση των\nτετραγωνικών που εμφανίζονταν μέχρι τώρα στον ΔΕΔΔΗΕ (και κατά συνέπεια των δήμων)\nκαι των τετραγωνικών που δηλώθηκαν οικειοθελώς από τους ιδιοκτήτες ύστερα όμως από τη\nδιασταύρωση των στοιχείων του ΔΕΔΔΗΕ με τη βάση δεδομένων του ηλεκτρονικού\nπεριουσιολογίου της εφορίας.\nΣτους μικρότερους δήμους, το ποσοστό αύξησης φτάνει να ξεπερνάει ακόμη και το…\n1.000%. Οι υπηρεσίες του Δήμου Αστυπάλαιας είδαν τα δηλωμένα τετραγωνικά να αυξάνουν\nαπό μόλις 289 σε 6.443, ενώ αντίστοιχη είναι η εικόνα και στους Φούρνους. Σε τουλάχιστον\n22 δήμους καταγράφηκε υπερδιπλασιασμός των δηλωμένων τετραγωνικών. Μακρύς ο\nκατάλογος και περιλαμβάνει τα Τέμπη (από 41.000 τετραγωνικά φτάσαμε μέχρι στιγμής στα\n274.000), η Χάλκη, η Ανάφη, η Κάλυμνος, η Ικαρία, τα Μετέωρα, η Γορτυνία κ.λπ.\nΤο ισχυρό κίνητρο που έχει ωθήσει περίπου 1,6 εκατ. ιδιοκτήτες να δηλώσουν την επιφάνεια\nτων ακινήτων τους, είναι η διασφάλιση ότι δεν θα επιβληθούν πρόστιμα για όλη την περίοδο\nμέχρι και το τέλος του 2019. Αυτό σημαίνει ότι ο ιδιοκτήτης απαλλάσσεται και από τα\nπρόστιμα αλλά και από τις προσαυξήσεις, οι οποίες φτάνουν ακόμη και στο 200% ειδικά για\nΕιδικά μετά τις 15 Σεπτεμβρίου αναμένεται αναζωπύρωση στο κύμα υποβολής αιτήσεων, ενώ\nεκτιμάται ότι τελικώς θα ανταποκριθούν πάνω από δύο εκατ. ιδιοκτήτες.


Ψυκτικός - Ιωάννης Ακριτίδης | myconstructor.gr\n693 657 4553\nΑπεγκατάσταση- Μεταφορά- Εγκατάσταση Κλιματιστικού105€ + φπα\nΆμεση εξυπηρέτηση, καλή τιμή!!!\nΠάρα πολύ καλά και εξυπηρετικά και τα δύο παιδιά. Απλά η τιμουλα ήταν λιγάκι τσιμπημενη. Και για το άλλο aircondition μάλλον εσάς θα επιλέξω.\nΕίμαι πολύ ευχαριστημένη για άψογη, επαγγελματική απόδοση των υπαλλήλων σας. Σάς ευχαριστώ!


Διεθνή διαγωνισμό για τμήμα της πρώην αμερικανικής βάσης στην Κρήτη προκηρύσσει το ΤΑΙΠΕΔ – Kontasas.gr\nΔιεθνή πλειοδοτικό διαγωνισμό για την αξιοποίηση τμήματος της πρώην αμερικανικής βάσης στις Γούρνες του Ηρακλείου Κρήτης, προκηρύσσει το ΤΑΙΠΕΔ.\nΠρόκειται για παραθαλάσσια έκταση 345.567 τ.μ., η οποία βρίσκεται 13 χλμ. από το αεροδρόμιο «Νίκος Καζαντζάκης» και 16 χλμ. από την πόλη του Ηρακλείου. Σε όμορες εκτάσεις του ακινήτου έχουν αναπτυχθεί τα τελευταία 20 χρόνια το Ελληνικό Κέντρο Θαλασσίων Ερευνών, το Ενυδρείο «Θαλασσόκοσμος», το Διεθνές Εκθεσιακό και Συνεδριακό Κέντρο Κρήτης κ.ά.\nΓια το ακίνητο επίκειται η έγκριση ΕΣΧΑΔΑ που θα προβλέπει τις γενικές χρήσεις γης «Θεματικά Πάρκα- Εμπορικά Κέντρα- Αναψυχή» και «Τουρισμός- Αναψυχή». Ο διαγωνισμός θα διεξαχθεί σε μία φάση με Πρόσκληση Υποβολής Προσφορών. Οι ενδιαφερόμενοι καλούνται να υποβάλουν δεσμευτική προσφορά έως τις 15η Ιουλίου, σύμφωνα με τους όρους και τις προϋποθέσεις της Πρόσκλησης, η οποία είναι διαθέσιμη στην ιστοσελίδα του Ταμείου.\nΤο ΤΑΙΠΕΔ θα συστήσει ανώνυμη εταιρεία στην οποία θα εισφέρει την κυριότητα επί του ακινήτου και θα μεταβιβάσει το σύνολο των μετοχών της στον πλειοδότη, υπό την αίρεση της προηγούμενης έγκρισης του ΕΣΧΑΔΑ για το ακίνητο.\nΣτον διαγωνισμό για λογαριασμό του ΤΑΙΠΕΔ ενεργούν οι «Τράπεζα Eurobank Ergasias ΑΕ» και «Cerved Υπηρεσίες Ακινήτων Μονοπρόσωπη ΑΕ» ως χρηματοοικονομικός σύμβουλος, η «Ποταμίτης Βεκρής Δικηγορική Εταιρεία» ως νομικός σύμβουλος και οι «Δέκαθλον ΑΕ» και «Cerved Υπηρεσίες Ακινήτων Μονοπρόσωπη ΑΕ» ως τεχνικός σύμβουλος.\nΤέλος, το Ταμείο κήρυξε άγονο τον διαγωνισμό για την αξιοποίηση του πρώην εργοταξιακού χώρου του έργου ζεύξης Ρίου- Αντιρρίου, καθώς η δεσμευτική οικονομική προσφορά που είχε υποβληθεί ήταν κατώτερη του ύψους αποτίμησης του ακινήτου.\nPrevious Previous post: ΠΑΓΚΟΣΜΙΟ ΣΟΚ! TΟ ΠΑΝΕΠΙΣΤΗΜΙΑΚΟ ΝΟΣΟΚΟΜΕΙΟ ΒΡΥΞΕΛΛΩΝ – UZ BRUSSELS ΑΝΤΙΜΕΤΩΠΙΖΕΙ «ΙΛΙΓΓΙΩΔΗ ΑΥΞΗΣΗ ΤΟΥ ΑΡΙΘΜΟΥ ΤΩΝ ΠΑΙΔΙΩΝ ΠΟΥ ΠΑΣΧΟΥΝ ΑΠΟ ΣΟΒΑΡΗ ΝΕΥΡΙΚΗ ΑΝΟΡΕΞΙΑ» ΛΟΓΩ ΤΩΝ LOCKDOWN! ΣΤΗΝ ΕΛΛΑΔΑ ΟΛΑ ΚΑΛΑ;\nNext Next post: Το μυστήριο της Σιβηρίας: Οι επιστήμονες ξεκλειδώνουν τα μυστικά των τεράστιων κρατήρων


Ιδιωτικές επενδύσεις τα 4/5 του πακέτου Γιούνκερ - δείτε τα ελληνικά έργα - e-thessalia.gr\nΙδιωτικές επενδύσεις τα 4/5 του πακέτου Γιούνκερ – δείτε τα ελληνικά έργα\n9 Μαρτίου 2015, 14:28 9 Μαρτίου 2015\nΜόνο με 16 δισ. ευρώ από ανακατανεμημένα υφιστάμενα προγράμματα της ΕΕ και 5 δισ. ευρώ της Ευρωπαϊκής Τράπεζας Επενδύσεων, εκτιμά η Κομισιόν ότι θα πετύχει τον στόχο των 315 δισ. ευρώ του πακέτου Γιούνκερ. «Το 80% των πρόσθετων επενδύσεων που θα πραγματοποιηθούν θα προέλθει απευθείας από ιδιώτες επενδυτές», δηλώνει ο Επίτροπος.\nΣτον – επηρεασμένο από την οικονομική κρίση και τον αποπληθωρισμό – ιδιωτικό τομέα φαίνεται να ρίχνει η Κομισιόν το βάρος για την υλοποίηση του περιβόητου πακέτου Γιούνκερ, που εκτιμάται ότι «θα προσθέσει στην οικονομία της ΕΕ 315 δισεκατ. ευρώ (2% του ΑΕΠ της ΕΕ) από επενδύσεις, καθώς και 1,3 εκατ. θέσεις εργασίας», όπως προκύπτει από απάντηση του Αντιπροέδρου της Ευρωπαϊκής Επιτροπής, Jyrki Katainen, σε σχετική ερώτηση του Αντιπροέδρου του Ευρωπαϊκού Κοινοβουλίου και ευρωβουλευτή του ΣΥΡΙΖΑ, Δημήτρη Παπαδημούλη.\nΠιο συγκεκριμένα, ο Δημήτρης Παπαδημούλης στην ερώτησή του προς την Ευρωπαϊκή Επιτροπή, ζητούσε να ενημερωθεί για την «καταγραφή βιώσιμων ευρωπαϊκών επενδυτικών σχεδίων, στα πλαίσια του υπό διαμόρφωση, επενδυτικού πακέτου Γιούνκερ, ύψους 300 δισ. ευρώ», για τον κατάλογο των επενδυτικών έργων που απέστειλαν τα κράτη μέλη και η Ελλάδα, καθώς επίσης, «ποιες είναι οι βασικές πηγές χρηματοδότησης του πακέτου Γιούνκερ και ποιο το ποσοστό συμμετοχής των δημόσιων πόρων (ΕΕ και κράτη μέλη)».\nΟ Αντιπρόεδρος της Ευρωπαϊκής Επιτροπής, κ. Κατάινεν, στην απάντησή του αναφέρεται στον ενδεικτικό κατάλογο, με περίπου «2.000 έργα με συνολικό επενδυτικό κόστος ύψους 1,3 τρισεκατ. ευρώ, εκ των οποίων τα 500 δισεκατ. ευρώ πρόκειται να δαπανηθούν εντός των επόμενων τριών ετών», που απέστειλαν τα κράτη μέλη στην Κομισιόν, ώστε «να δημιουργηθεί κρίσιμη μάζα έργων που μπορούν να προλειάνουν το έδαφος για ένα δυναμικό και διαφανή δίαυλο, ώστε να ενθαρρυνθούν οι επενδυτές να επενδύσουν και να αναπτύξουν δυνατότητες και τεχνογνωσία στην Ευρώπη».\nΣτον εν λόγω κατάλογο, που αποστάλθηκε το Νοέμβριο του 2014 η Ελλάδα πρότεινε 214 έργα, συνολικού προϋπολογισμού 41 δισ. ευρώ, εκ των οποίων το 69% να αφορά έργα ενεργειακών και μεταφορικών υποδομών, και το υπόλοιπο 31% να αφορά την Ψηφιακή Οικονομία, την Οικονομία της Γνώσης τις Κοινωνικές Υποδομές, τους Πόρους και το Περιβάλλον.\nΔείτε τον πλήρη κατάλογο των έργων που απέστειλαν τα κράτη μέλη στην Κομισιόν, κάνοντας κλικ εδώ.\nΣτη συνέχεια της απάντησής του ο Ευρωπαίος Επίτροπος αφού σημειώνει ότι, συνολικά, «περίπου το 80% των πρόσθετων επενδύσεων που θα πραγματοποιηθούν θα προέλθει απευθείας από ιδιώτες επενδυτές», με την ΕΕ να χορηγεί «εγγυήσεις στην ΕΤΕπ για το 26% των ανοιγμάτων της έως το ποσό των 16 δισεκατ. ευρώ», εκτιμά ότι «το σχέδιο θα προσθέσει στην οικονομία της ΕΕ 315 δισεκατ. ευρώ (2% του ΑΕΠ της ΕΕ) από επενδύσεις, καθώς και 1,3 εκατ. θέσεις εργασίας», μέσω της «δημιουργίας σημαντικών κεφαλαίων υπό μορφή εσόδων για τις επιχειρήσεις εκτέλεσης έργων, τους εργαζομένους των εν λόγω επιχειρήσεων και των προμηθευτών τους, τους επενδυτές και τις φορολογικές υπηρεσίες».\nΠροηγούμενο Άρθρο«Εντιμο συμβιβασμό» με τους Ευρωπαίους θέλουν 7 στους 10Επόμενο Άρθρο25χρονος βίασε με σιδερόβεργα ενός μέτρου 6χρονη για να εκδικηθεί τους γονείς της


Γλυκιά Ζωή ...: Μόνο εκεί ...\nμε βόλτα στην θάλασσα.\nΣτη βόλτα μου στη θάλασσα\nέγραψα και τ' ακόλουθο:\nΌνειρα βλέπω πως ήρθες\nπως είσαι ξανά εδώ\nδε θα φύγεις ξανά μακριά μου\nκαι πόνο προξενήσεις στη καρδιά μου.\nΣε βλέπω και ευτυχισμένη νιώθω\nπως την αλήθεια μου λες\nδε θες άλλο πόνο να μου φέρεις\nστη αγκαλιά σου μόνο να βρίσκομαι.\nΘέλω να ζήσω σ' αυτό το όνειρο\nδε θα ξυπνήσω πια\nείμαι καλά στην αγκαλιά σου\nνιώθω ευτυχισμένη μόνο εκεί.\nΑναρτήθηκε από Maria Elena στις 4:03 μ.μ.


Ελένη Καρακάση: «Έχω βιώσει άσχημες συμπεριφορές στο θέατρο»... - Tvnea.com ©\nHome / Unlabelled / Ελένη Καρακάση: «Έχω βιώσει άσχημες συμπεριφορές στο θέατρο»...\nΕλένη Καρακάση: «Έχω βιώσει άσχημες συμπεριφορές στο θέατρο»...\nΆρης Κ. 8/20/2021 08:40:00 π.μ.\nΓια όλους και για όλα μίλησε η Ελένη Καρακάση στο περιοδικό 7 Μέρες Tv και τον δημοσιογράφο Γιάννη Βίτσα. Η πρωταγωνίστρια από τις «Άγριες Μέλισσες» αναφέρθηκε, μεταξύ άλλων, στο τσουνάμι καταγγελιών για σεξουαλικές παρενοχλήσεις και κακοποιητικές συμπεριφορές στον χώρο του θεάτρου.\nΘα ήθελες να μιλήσουμε λίγο και για αυτή την εξαιρετικά δύσκολη και ιδιαίτερη χρονιά που ζήσαμε. Μεταξύ άλλων, τη σημάδεψε και το κίνημα #MeToo που πήρε μεγάλες διαστάσεις με το πλήθος καταγγελιών από τον χώρο του θεάματος.\nΉρθε η κάθαρση. Νομίζω ότι οι γυναίκες αντιλήφθηκαν ότι δεν πρέπει να φοβούνται, αλλά να μιλούν για αυτό που συμβαίνει. Είναι κάτι που θεωρώ πως οφείλουν να το μαθαίνουν οι μανάδες στα παιδιά τους, οι δάσκαλοι στους μαθητές τους. Τα πάντα είναι θέμα παιδείας και εκπαίδευσης. Το να μάθεις να σέβεσαι πρώτα τον εαυτό σου, για να μπορείς μετά να σέβεσαι τους άλλους. Προτιμώ να βλέπω τα πράγματα αισιόδοξα. Θα ήθελα να μη μείνει μόνο στο δικό μας επάγγελμα, αλλά να βρουν το θάρρος και από άλλους χώρους οι άνθρωποι να μιλήσουν για αυτά τα θέματα. Συμβαίνουν, άλλωστε, παντού. Εύχομαι να βρουν τη δύναμη οι γυναίκες και οι άντρες να καταγγείλουν οποιαδήποτε μορφή βίας.\nΝαι, αν και όχι ακραίες καταστάσεις. Έχω υπάρξει μάρτυρας κακών συμπεριφορών απέναντι σε συναδέλφους. Όταν συμβαίνει κάτι μπροστά σου, μοιραία σε επηρεάζει, ακόμα κι αν δεν είσαι εσύ το θύμα.\nΠως αντιδρούσες σε αυτές τις μη αποδεκτές συμπεριφορές;\nΣτα πρώτα χρόνια της διαδρομής μου, έχει τύχει να φοβηθώ να αντιμετωπίσω τη συνθήκη. Μεγαλώνοντας άρχισα να παίρνω σαφή θέση. Μιλώ πια απερίφραστα. Πνίγομαι απέναντι στην αδικία.\nΕλένη Καρακάση: «Έχω βιώσει άσχημες συμπεριφορές στο θέατρο»... Reviewed by Άρης Κ. on 8/20/2021 08:40:00 π.μ. Rating: 5


Σε έξαρση η πανδημία του κορονοϊού: Χιλιάδες νέα κρούσματα ανά τον κόσμο - Κατοχικά Νεα\n09:55 - 23/06/2020\nΣε έξαρση η πανδημία του κορονοϊού: Χιλιάδες νέα κρούσματα ανά τον κόσμο\nΣε έξαρση βρίσκεται η πανδημία του κορονοϊού, καθώς η COVID-19 μαστίζει πολλές περιοχές του πλανήτη, όπως τη νότια και κεντρική Αμερική. Οι τελευταίες εξελίξεις.\nΜπορεί ο κορονοϊός να βρίσκεται σε ύφεση στην Ευρώπη και τη χώρα μας, αλλά εξακολουθεί να μαστίζει τον υπόλοιπο πλανήτη. Είναι χαρακτηριστικό άλλωστε, ότι την Κυριακή σημειώθηκε ρεκόρ κρουσμάτων σε παγκόσμιο επίπεδο.\nΑυτή τη στιγμή, τα επιβεβαιωμένα περιστατικά ανέρχονται σε πάνω από 9 εκατομμύρια και πολύ σύντομα αναμένεται να ξεπεράσουν τα 10 εκατομμύρια.\nΣύμφωνα με τους επιστήμονες, το επίκεντρο της COVID-19 έχει μετατοπιστεί πλέον στις χώρες της κεντρικής και νότιας Αμερικής, καθώς και στα κράτη της Αφρικής.\nΕίναι χαρακτηριστικό ότι στη Βραζιλία, τα κρούσματα ξεπερνούν το 1 εκατομμύριο, ενώ στο Περού διαμορφώνονται σε 257.000, στη Χιλή σε 246.000 και στο Μεξικό σε 1850.000.\nΤην ίδια ώρα, η Νότια Αφρική έχει καταγράψει 101.000 επιβεβαιωμένα περιστατικά, η Αίγυπτος 56.000, η Ινδία 440.000, το Πακιστάν 181.000, η Σαουδική Αραβία 161.000, το Μπαγκλαντές 115.000 και το Κατάρ 88.000.\n-ΗΠΑ 2,388 εκατομμύρια\n-Βραζιλία 1,111 εκατομμύριο\n-Ηνωμένο Βασίλειο 305.000\nΤην ίδια ώρα, σε παγκόσμιο επίπεδο, οι θάνατοι αριθμούν σε 474.000, εκ των οποίων το 25% έχει καταγραφεί μόνο στις ΗΠΑ.\nΜάλιστα, οι επιστήμονες εκφράζουν σοβαρές ανησυχίες για τις χώρες με ελλιπείς υγειονομικές δομές, όπως τα φτωχά κράτη της νότιας Αμερικής και της Αφρικής.\nΕξάλλου, δεν αποκλείεται ο πραγματικός αριθμός των θυμάτων και των κρουσμάτων να είναι ακόμη μεγαλύτερος, δεδομένης της υπό καταγραφής των περιστατικών κορονοϊού.\nΟι χώρες με τους περισσότερους νεκρούς\n-Ηνωμένο Βασίλειο 42.647\nΑπό την πλευρά του, τη Δευτέρα, ο γενικός διευθυντής του Παγκόσμιου Οργανισμού Υγείας (ΠΟΥ), Τέντρος Αντχανόμ Γκεμπρεγέσους, ζήτησε την αύξηση της παραγωγής δεξαμεθαζόνης, η οποία φαίνεται ότι είναι αποτελεσματική στη θεραπεία της νόσου.\n«Εάν και τα δεδομένα είναι ακόμη προκαταρκτικά, τα πρόσφατα ευρήματα ότι το στεροειδές δεξαμεθαζόνη έχει σωτήριες επιδράσεις για σοβαρά ασθενείς με COVID-19, μας δίνει έναν πολύ καλό λόγο για να γιορτάσουμε. Η επόμενη πρόκληση είναι η αύξηση της παραγωγής και η γρήγορη και δίκαιη διανομή της δεξαμεθαζόνης σε όλο τον κόσμο, εστιάζοντας στο πού χρειάζεται περισσότερο».\nA Hellene 06/23/2020 @ 11:51 ΠΜ\nΣυνεχώς ακούμε για «νέα κρούσματα» αυτού του «ειδικού» κορωνοϊού, για τον οποίον μας έχουν θέσει ακόμη και σε «κατ’ οίκον φυλάκισιν» και μάλιστα «για το καλό μας»… Την στιγμή που οι παγκόσμιες στατιστικές ΔΕΝ δείχνουν να έχουμε φέτος περισσότερα θύματα από όσα είχαμε πέρυσι· το μόνον που αλλάζει στα θύματα είναι η «ταμπέλα», δηλαδή ο λόγος του θανάτου τους, ο οποίος έχει μετατεθεί αυθαίρετα από «τροχαίο» ή «ατύχημα» ή «πνευμονική/καρδιακή/ηπατική/νεφρική» ανεπάρκεια σε «COVID-19».\nΣυμφωνώ στο ότι άνθρωποι νοσούν και πεθαίνουν. Αυτό συνέβαινε πάντοτε, δεν είναι κάτι νέο!\nΑπό τί νοσούν οι άνθρωποι που πεθαίνουν; Από την μίαν ή την άλλη δηλητηρίαση, που έχει ως αποτέλεσμα την κατάρρευση του οργανισμού τους σε κυτταρικό επίπεδο. Για παράδειγμα, μπορώ κάλλιστα να πεθάνω τρώγοντας δηλητηριασμένη τροφή, η οποία αυξάνει το τοξικό φορτίο του οργανισμού μου σε βαθμό μεγαλύτερον από τον βαθμό που ο ίδιος μου ο οργανισμός είναι σε θέση να αποτοξινώνεται (να αποβάλλει τις τοξίνες του πριν αυτές του προκαλέσουν συντριπτική βλάβη).\nΜας φυλάκισαν κατ’ οίκον ώστε να μην μεταδίδουμε την ασθένεια που αυτοί ονόμασαν «COVID-19» στους υγιείς ανθρώπους. Μίαν ασθένεια που οι ίδιοι αδυνατούν να απομονώσουν την αιτία της –εξ’ ου και τα τραγελαφικά σφάλματα διάγνωσεώς της, τα λεγόμενα «false positives» που αγγίζουν το εξωφρενικό (για την επιστήμη) ποσοστό του 80%…\nΕρώτηση: Εάν δηλητηριαστώ τρώγοντας χαλασμένη πίτσα, για παράδειγμα, πώς θα αντιδράσει ο οργανισμός μου; Η απάντηση είναι απλή: Ο οργανισμός μου θα προσπαθήσει με κάθε τρόπο να αποβάλλει τόσο την ίδια την χαλασμένη (βλέπε: τοξική) τροφή, όσο και τα μέρη του ιστού του (τα βλαμμένα κύτταρα, δηλαδή) που η τροφή πρόλαβε να βλάψει. Ενώ παράλληλα «νοσεί», από την τεράστια προσπάθεια που καταβάλλει το ανοσοποιητικό σύστημα προκειμένου να καθαρίσει τον οργανισμό από τις βλαβερές αυτές τοξίνες. Ορίστε και η κρίσιμη ερώτηση που θέτω: Όλες αυτές οι απεκκρίσεις του οργανισμού μας, λοιπόν, όσο τοξικές κι αν αυτές είναι, έχουν την παραμικρή έστω μεταδοτικότητα στους ανθρώπους του περιβάλλοντός μας; ΟΧΙ, βέβαια! Ενώ έχω κι εγώ δηλητηριαστεί τρώγοντας χαλασμένη πίτσα, ποτέ μου δεν κόλλησα «οξεία πιτσίαση» από κάποιον άλλον!\nΤο ίδιο φαινόμενο έχουμε κι εδώ, λοιπόν: Κάποιοι άνθρωποι νοσούν, παρουσιάζοντας τα μακροσκελή μα και ασαφή συμπτώματα της λεγόμενης ασθένειας «COVID-19», για τον άλφα ή τον βήτα λόγο, αλλά ΔΕΝ μεταδίδουν την νόσο τους στους ανθρώπους τριγύρω τους.\nΠατώντας σε αυτή την σημαντικότατη παρατήρηση άρχισα την έρευνά μου, της οποίας τα πορίσματα άρχισα να δημοσιεύω από τον Απρίλιο, έχοντας ήδη σχηματίσει την προσωπική μου θεωρία σχετικά με αυτή την ψευδοπανδημία που προσπαθούν με κάθε τρόπο να πωλήσουν στο κοινό.\nΠάμε, λοιπόν, για μία ακόμη φορά να δούμε από άλλη σκοπιά αυτό που ΑΥΤΟΙ ονομάζουν «COVID-19» και που προσωπικά ονομάζω «κοροϊδοϊό».\nΜιλώντας για «εξάρσεις του κορονοϊού» σε κάθε τόπο του πλανήτη, σας διαβεβαιώ πως μετά από την υπογραφή της Κοινής Υπουργικής Απόφασης για την εφαρμογή του ασύρματου δικτύου 5G στην Ελλάδα, μόνον τέτοιες εξάρσεις θα βλέπουμε…\nΓιατί εικάζω κάτι τέτοιο;\nΌλα ξεκίνησαν από την δημοσίευση στο Nature την 9η Νοεμβρίου 2015 σχετικά με την εργαστηριακή κατασκευή του άκρως θανατηφόρου αυτού χιμαιρικού ιού, που αργότερα ονομάστηκε SARS-CoV-2.\nΜόνον που αυτά τα συμπτώματα ίωσης που ονόμασαν COVID-19 δεν έχουν καμμία σχέση με τον ιό ονόματι SARS-CoV-2, αφού η μέθοδος RT-PCR που χρησιμοποιούν για την «διάγνωση» του COVID-19 ΔΕΝ είναι σε θέση να ταυτοποιεί τους ιούς τους ιδίους παρά ΜΟΝΟΝ ακολουθίες RNA. οι οποίες ακολουθίες RNA ενδέχεται να υπάρχουν τόσο σε ιούς, όσο και σε εξωσώματα (εάν αυτά που ονόμασαν «ιούς» δεν ήταν στην πραγματικότητα «εξωσώματα», τα οποία ανακάλυψαν ενάμισυ αιώναν αργότερα με την έλευση της ηλεκτρονικής μικροσκοπίας. Και που τα εξωσώματα αποτελούν κυτταρική απόκριση σε αρρώστιες και όχι αιτία για αρρώστιες).\nΚάτι που ισοδυναμεί με την αναζήτηση ενός συγκεκριμένου ανθρώπου σε κατάμεστο στάδιο, όχι με βάση τα φυσικά χαρακτηριστικά και την εικόνα του ανθρώπου αυτού αλλά με βάση το χρώμα κάποιου εσώρουχου που αυτός φορά –εξ’ου και τα τραγελαφικά ποσοστά της λανθασμένης διάγνωσης του «ιού» αυτού, με false positives έως και 80%, όπως και οι παράλληλες προσπάθειες πλαστογράφησης των πραγματικών αιτιών θανάτου ανθρώπων ακόμη και με χρηματισμό ή δωροδοκία των συγγενών των θανόντων…\nΔεν μιλάμε, λοιπόν, για κάποια νέα ίωση αλλά για κάτι άλλο. Επειδή, σύμφωνα με την θεωρία που έχω αναπτύξει μετά από σχετική έρευνα, τα συμπτώματα αυτά είναι μάλλον αποτελέσματα ηλεκτρομαγνητικής κυτταρικής δηλητηρίασης από τα καινοφανή ηλεκτρομαγνητικά πεδία του ασύρματου δικτύου 5G που εκπέμπει στις στρατιωτικές μικροκυματικές συχνότητες 24-87 GHz και που μελετούν να την επεκτείνουν έως τα 330 GHz (σημειώστε ότι από τα 300 GHz ξεκινά το φάσμα της υπέρυθρης ηλεκτρομαγνητικής ακτινοβολίας).\nΣυμπληρωματικά, εάν τα πράγματα έχουν έτσι, αναρωτηθείτε το εξής: Υπάρχει εμβόλιο ή φάρμακο που να προστατεύει από την ηλεκτρομαγνητική ακτινοβολία Χ (30 PHz – 30 EHz) ή από την αντίστοιχη Γάμμα; Πώς θα μπορούσε, λοιπόν, να υπάρξει εμβόλιο ή φάρμακο που να προστατεύσει από την μικροκυματική ηλεκτρομαγνητική ακτινοβολία η οποία αποτελείται από την δεκατομετρική (UHF: 0.3-3 GHz), την εκατοστομετρική (SHF: 3-30 GHz) και την χιλιοστομετρική (EHF: 30-300 GHz) αυτή;\nΘέλετε μιά αδιαμφησβήτητη απόδειξη ότι η λεγόμενη νόσος COVID-19 (= COronaVIrus Disease 2019) αποτελεί μία ακόμη παπάτζα; Αναρωτηθείτε εάν είναι δυνατόν να παρουσιάσουν κάποιον νόμο για την ασθένεια ονόματι COVID-19, ΕΝΔΕΚΑ ολόκληρους μήνες πριν η ονομασία COVID-19 (με τον εντελώς ασαφή τρόπο διάγνωσης και τα εκτεταμένως πλαστογραφημένα θύματα) ακουστεί για πρώτη φορά δημοσίως;\nΟρίστε ο νόμος H.R.748 – Cares Act, που παρουσιάστηκε στις 2019.01.24 και που τέθηκε ως εξής:\nSponsor: Rep. Courtney, Joe [D-CT-2] (Introduced 01/24/2019)\nLatest Action (modified): 03/27/2020 Became Public Law No: 116-136.\nΟρίστε και το …κουτσομπολάδικο, στο οποίον ο παραπάνω νόμος είναι αναρτημένος:\nΣυνεχίζετε ακόμη να πιστεύετε αυτή την μασωνική παπάτζα σχετικά με τον …φοβερό αυτόν ιό, που μεταδίδεται μόνον τηλεοπτικώς(!); Και που για την πώληση αυτής της παπάτζας συνεργάστηκαν εξαίρετοι …επιστήμονοι, σαν τον Bill Gates,, τον Fauci, τον Τσιόδρα (που ούτε ανάγνωση των σημειωμάτων της Στοάς δεν μπορούσε σωστά να κάνει δημοσίως), και τόσους άλλους;\nΟρίστε η σύνοψη των (μέχρι στιγμής διαθέσιμων) πορισμάτων της προσωπικής μου έρευνας, σχετικά με τα συμπτώματα αυτά που μας παρουσιάζουν με το όνομα COVID-19· και που αυτό δεν αφορά την Ελλάδα μόνον, αφού η ηλεκτρομαγνητική ακτινοβολία του 5G εκπέμπεται τόσο δορυφορικά από την 1η Οκτωβρίου 2019, όσο και επίγεια στις πόλεις που ήδη υπάρχει πιλοτική ανάπτυξη δικτύου 5G:\n1: Εξίσωσις: [κορωνοϊός] – [φόβος] = [κοροϊδοϊός].\n2: Μασωνικές παπάτζες!…\n3: Διαφημίσεις, αφού απαιτήθηκαν από το κοινό! 🙂\n4: Εξίσωσις: Ιουδαϊσμός == Ελευθεροτεκτονισμός == Σοσιαλισμός (in colour!)\n5: Ανασκευή των αρχικών συμπερασμάτων, μετά από επανεξέταση των δεδομένων.\n6: Πειράματα ηλέκτρισης ανθρώπων, ζώων και φυτών, από τα μέσα του 1600 έως και σήμερα. Το άγνωστο νεράκι· τα εμβόλια.\n7: Κι άλλες διαφημίσεις –είπαμε: δεν χαλάμε χατήρια! 🙂\n8: Κάποια μη-διδασκόμενα σημεία αναφοράς, για περαιτέρω έρευνα.\n9: Ηλεκτρομαγνητική κυτταρική δηλητηρίαση: Δεδομένα και προτάσεις.\n10: 5G, εξωσώματα και ιοί, εμβόλια.\n11: Μαϊμούδες με πτυχίο.\n12: Δρ. Θεόδωρος Μέτσης: «Η ζωή μέσα από έναν φούρνο μικροκυμάτων».\n13: Η μάσκα του κοροϊδοϊού.\n14: Κοροϊδοϊού δεύτερο κύμα και εμβόλια.\n15: Διαφημίσεις πάλι –μα πώς τις ζητάει ο κόσμος! 🙂\nΕπί πλέον: Περί ανοσοποίησης και ιατροφαρμακευτικού καθεστώτος.


David Jones TOULOM Ροζ - Δωρεάν Αποστολή στο Spartoo.gr ! - Τσάντες Τσάντες ώμου Woman 29,60 €\nDavid Jones TOULOM\nΌταν τη φορέσετε πρώτη φορά, δεν θα μπορέσετε να την αποχωριστείτε David Jones για καμία άλλη! Διαχρονική και κομψή, αυτή η τσάντα είναι στην κορυφή της φετινής μόδας. Συνδυάστε το με το χρώμα των παπουτσιών σας για ένα άψογο στυλ!\nΔεν υπάρχουν διαθέσιμες γνώμες για το David Jones - TOULOM


Επιλύθηκε: Απ: Ταξίδι στο εξωτερικό - απορίες - ΚΟΜΙΟΥΝΙΤΙ\nΑπ: Ταξίδι στο εξωτερικό - απορίες\nΤαξίδι στο εξωτερικό - απορίες\n7 ΑΠΑΝΤΗΣΕΙΣ 7\nΜπορείς να διαβάσεις την παρακάτω ενημέρωση.\nΚατά την περιαγωγή σε χώρα που ανήκει στην Ε.Ε και στη Ζώνη 1, μπορεί να χρησιμοποιηθεί μόνο η ενσωματωμένη χρήση των βασικών πακέτων.\nΠληροφορίες σχετικά με την υπηρεσία περιαγωγής, μπορείς να βρεις εδώ: http://bit.ly/2NPzons\nΣτις χώρες της Ευρωπαϊκής Ένωσης ισχύει αυτόματα περιαγωγή και δεν χρειάζεται να κάνουμε καμμία ενέργεια. Επίσης χρησιμοποιούμε τα πακέτα ομιλίας μας σαν να βρισκόμαστε στην Ελλάδα χωρίς καμμία επιπλέον χρέωση. Για την ώρα το έχω δοκιμάσει σε Ρουμανία και Κύπρο\nΓεια σου @Thalia_V !\nΜπορείς να μάθεις τα πάντα σχετικά με την υπηρεσία περιαγωγής από την σελίδα της Q εδώ: https://www.myq.gr/upostirixi/upiresies/periagogi/\nΑν αυτό σε βοηθάει, να σε ενημερώσουμε πως όταν ταξιδεύεις σε χώρα που ανήκει στην Ε.Ε και στην Ζώνη 1, μπορείς να χρησιμοποιείς κανονικά την ενσωματωμένη χρήση των βασικών πακέτων που έχεις ενεργοποιήσει.\nΔεν μπορείς όμως να χρησιμοποιήσεις τις παροχές επικοινωνίας που σου έχουν αποδοθεί από κάποια ειδική προσφορά ή από bonus (π.χ το 1GB online bonus ανανέωσης).\nΓια να δεις σε ποιά ζώνη ανήκει η χώρα που θα επισκεφθείς δες εδώ: Αναλυτικός Τιμοκατάλογος Περιαγωγής\nΤέλος, όπως πολύ σωστά αναφέρει ο @Ανώνυμος , θα πρέπει να βεβαιωθείς πως η περιαγωγή είναι ενεργοποιημένη στη γραμμή σου.\nΣου ευχόμαστε να περάσεις τέλεια!\nΚαλό θα ήτανε πριν το ταξίδι σας να καλέσετε στο 13800 στην εξυπηρέτηση πελατών να δείτε εάν είναι ενεργοποιημένη στην γραμμή σας η περιαγωγή... Καί επίσης ότι άλλο θέλετε να ρωτήσετε...\n01-07-2019 07:33 PM\n01-07-2019 03:29 PM\nΚαλησπέρα σας. Την επόμενη εβδομάδα ταξιδεύω Ουγγαρία κι επειδή είναι πρώτη φορά στο εξωτερικό δεν έχω ιδέα για το τι γίνεται με το κινητό μου. Θα δουλεύει κανονικά; Οι κλήσεις που θα κάνω προς Ελλάδα θα έχουν έξτρα κόστος; Και αυτό με την υπηρεσία περιαγωγής ( "Πριν το ταξίδι σου βεβαιώσου ότι η υπηρεσία περιαγωγής είναι ενεργοποιημένη στη γραμμή σου" ) που είδα στην σελίδα σας, πως μπορώ να το μάθω;\nΕπιλύθηκε επιτυχώς! Μετάβαση στη λύση.


Αλίντα Κανάκη - Αστρολόγος - ΤΟΞΟΤΗΣ - Ημερήσιες προβλέψεις Φεβρουαρίου 2018\nΑν ξεπεράσετε τη ζήλια και αφήσετε να εκδηλωθούν τα αισθήματά σας, έχετε αρκετή ζωτικότητα να φθάσετε στο στόχο σας. Φανείτε πολύ προσεκτικοί!\nΗ μέρα σας χρωματίζεται σήμερα από το έντονο συναίσθημα και τη συμπόνια. Τα ταξίδια μπορούν να αποβούν κερδοφόρα.\nΣήμερα μπορείτε να ασχοληθείτε με επιτυχία, τόσο με εμπορικές, όσο και με συγγραφικές ή διδακτικές δραστηριότητες. Η προσοχή σας στις λεπτομέρειες είναι ξεχωριστή.\nΚάποια δική σας ψυχρότητα έχει αντίκτυπο τόσο στα ερωτικά σας, όπου αφήνει ανεκπλήρωτες τις ερωτικές σας επιθυμίες, όσο και στις επαγγελματικές σας δοσοληψίες. Δυσκολίες παρουσιάζονται στους τομείς της καριέρας και του σπιτιού.\nΗ τύχη σας ευνοεί εάν αναζητάτε ερωτικό σύντροφο ή απλά ερωτική ικανοποίηση ή συναισθηματική κάλυψη. Προσοχή όμως στην υγεία σας!\nΗ στεγνότητα στα αισθήματα και η υπερβολική αυστηρότητα χαρακτηρίζουν τις σημερινές σας πράξεις. Διαθέτετε αντοχή στη δουλειά, αλλά και αρκετή δόση στενοκεφαλιάς...\nΚάποιες δυσκολίες θα αντιμετωπίσετε σήμερα στην επικοινωνία σας με φιλικά πρόσωπα ή με το ταίρι σας. Μην αφήνετε το κλίμα να γίνει πολύ έντονο, γιατί τα πράγματα μπορούν να ξεφύγουν από τον έλεγχο.\nΈντονη η διάθεση ανταγωνισμού και πολεμικής! Αποφύγετε όμως την ξεροκεφαλιά στις αποφάσεις σας, γιατί θα ηλεκτρίσετε την ατμόσφαιρα και δεν θα σας βγει σε καλό.


Τι συμβαίνει τελικά με το IPTV;\nDow Jones 27.885,33 -0,09%\nΠέμπτη, 10-Μαϊ-2007 08:09\nΤου Σταύρου Ι. Παπαπαναγιώτου\nΤελευταία γίνεται πολύς λόγος για το IPTV. Πρόκειται για την τηλεόραση, η μετάδοση της οποίας βασίζεται στο πρωτόκολλο του Internet. Έχουν γραφτεί και συνεχίζουν να γράφονται σελίδες επί σελίδων, αναλύσεις επί αναλύσεων, προοπτικές, λειτουργίες, μέλλον, αύξηση εσόδων για τους τηλεπικοινωνιακούς οργανισμούς, κ.ά.\nΤι είναι τελικά η περίφημη IPTV ή διαδικτυακή τηλεόραση ελληνιστί. Είναι η ευκαιρία του καταναλωτή για να μπορεί μέσω του απλού τηλεφωνικού καλωδίου να βλέπει μέχρι και 10.000 προγράμματα, να μπορεί να έχει το δικό του προσωπικό κανάλι, να ταξιδεύει σε όλο τον κόσμο και να μπορεί π.χ. από το δωμάτιο του ξενοδοχείου του να βλέπει τον ποδοσφαιρικό αγώνα της τοπικής του ομάδας εναντίον της ομάδας της διπλανής πόλης αλλά και τα επεισόδια που ακολουθούν, αν το επιθυμεί Είναι η δυνατότητα του καταναλωτή που θα μπορεί να παρεμβαίνει στην τηλεοπτική μετάδοση και να εκφράζει την άποψή του.\nΜπορούν τα παραπάνω να γίνουν πραγματικότητα; Μήπως στη χώρα μας μιλάμε και γράφουμε απλώς για να το κάνουμε;\nΘεωρητικά όλα τα παραπάνω "τεχνολογικά θαύματα" και άλλα πολλά μπορούν να γίνουν. Το Πρωτόκολλο του Internet επιτρέπει πλέον την υλοποίηση πραγμάτων που δεν είχαμε καν φανταστεί. Υπάρχουν βέβαια θέματα τα οποία έχουν άμεση σχέση με την ποιότητα και την εξασφάλιση της υπηρεσίας και ιδιαίτερα στην ελληνική πραγματικότητα που τα πάντα είναι υπερυθμιζόμενα ή πιστεύουμε ότι είναι. Τι γίνεται με τις ταχύτητες μετάδοσης, τι γίνεται με το περιεχόμενο, τι γίνεται με το θέμα της ασφάλειας, τι γίνεται με το ρυθμιστικό πλαίσιο που πρέπει να συνοδεύει την παροχή τέτοιων υπηρεσιών; Πολλά ερωτήματα, ελάχιστες απαντήσεις. Πολλά ίσως σχέδια. Λίγα υλοποιήσιμα.\nΓια να μπορούν να λειτουργήσουν αξιόπιστα τέτοιου είδους υπηρεσίες θα πρέπει πρώτα να υπάρχει η ευρυζωνική πρόσβαση, κοινώς το γρήγορο Internet, σε ταχύτητες τουλάχιστον των 6Mbps και πάνω. Δεύτερον θα πρέπει να υπάρχει σαφές ρυθμιστικό πλαίσιο λειτουργίας και όχι να γίνει άναρχη και αόριστη ανάπτυξη δικτύων, κάτι το οποίο παρατηρείται εντόνως στις ημέρες μας.\nΣτη χώρα μας έχουν ξεκινήσει τα πρώτα βήματα στην ανάπτυξη της διαδικτυακής τηλεόρασης, υπάρχουν εταιρείες που προσφέρουν την υπηρεσία, αλλά λίγοι χρήστες. Πιστεύω ότι το πρώτο βήμα που πρέπει να γίνει είναι η παροχή αξιόπιστων double play υπηρεσιών για να μπορεί να ακολουθήσει το triple play. Το τι ακριβώς επικρατεί στην αγορά δεν χρειάζεται να το περιγράψουμε. Το νοιώθουμε όλοι σαν καταναλωτές κάθε μέρα που περνάει. Εγώ προσωπικά ευχαριστώ τον Θεό που οι βλάβες στην παροχή των υπηρεσιών φωνής και γρήγορου internet είναι περιορισμένες και θα μπορούσα να πω ελεγχόμενες.\nΓια να μπορούν υπηρεσίες όπως η διαδικτυακή τηλεόραση να αναπτυχθούν σωστά θα πρέπει να υπάρξει μία Εθνική Στρατηγική για την ανάπτυξη τέτοιου είδους υπηρεσιών. Λέγοντας "εθνική" δεν εννοούμε μία υπερυθμιζόμενη αγορά γιατί αυτό οδηγεί στο αντίθετο ακριβώς αποτέλεσμα, δηλαδή σε μία αγορά η οποία δεν θα ευνοεί καθόλου την επιχειρηματικότητα και τελικά αποδεικνύεται μπούμερανγκ για οποιαδήποτε μορφή ανάπτυξης.\nΒέβαια το θέμα για την διαδικτυακή τηλεόραση δεν είναι και τόσο απλό. Ως τώρα οι τηλεπικοινωνίες και το ραδιοτηλεοπτικό περιεχόμενο ήταν δύο σαφώς διακεκριμένοι τομείς που αφορούσαν δύο διαφορετικές αγορές χωρίς καμία επικάλυψη. Με τη διαδικτυακή τηλεόραση αυτό αλλάζει. Υπάρχει σύγκλιση των δύο αυτών τομέων κάτι το οποίο δημιουργεί και σύγχυση στην αγορά. Γεγονός πάντως είναι ότι ο όρος "ραδιοτηλεοπτικό περιεχόμενο" είναι πλέον παρελθόν απλά γιατί το ραδιόφωνο και η τηλεόραση δεν αποτελούν πλέον τα αποκλειστικά μέσα λήψης οπτικοακουστικού περιεχομένου. Αυτή είναι η νέα πραγματικότητα και όσο πιο γρήγορα τη συνειδητοποιήσουμε, τόσο πιο γρήγορα θα μπορέσουμε να αντιμετωπίσουμε τις προκλήσεις που ήδη υπάρχουν.\nΕδώ είναι που χρειάζεται η "παρέμβαση" της πολιτείας για τη χάραξη εθνικής στρατηγικής για ευρυζωνικές υπηρεσίες με πράξεις και όχι στα λόγια. Ήδη στον τομέα του ρυθμιστικού πλαισίου η κατάσταση δεν είναι καλή. Η Ελλάδα ακόμη και σε πιο απλά θέματα δεν έχει εναρμονίσει τη νομοθεσία της με την ευρωπαϊκή όπως στην περίπτωση της τηλεόρασης ευρείας οθόνης. Και βέβαια δεν είναι μόνο η εναρμόνιση της ελληνικής με την ευρωπαϊκή νομοθεσία που είναι το πρώτο βήμα, είναι και η σωστή εφαρμογή και τήρηση της. Εδώ είναι που πιστεύουμε ότι υπάρχει και το μεγάλο κενό. Πάντως το σίγουρο είναι ότι το επόμενο διάστημα προμηνύεται ενδιαφέρον.\n* Ο κ. Σταύρος Ι. Παπαπαναγιώτου είναι Πρόεδρος Δ.Σ. της Telia Co\n18:58 La Repubblica: Η Ιταλία έστειλε τη φρεγάτα "Martinengo" στην Κύπρο


«Το πρώτο και τελευταίο, είναι η υγεία...» - ΠΑΟΚ\nΦορτισμένος ο Βλάντο Γιάνκοβιτς μετά τις τελευταίες εξελίξεις\nΟ έμπειρος φόργουορντ του ΠΑΟΚ Μαteco, δεν έκρυψε τη συναισθηματική του φόρτιση, μετά το σοβαρό θέμα υγείας που προέκυψε με τον Στέφαν Γέλοβατς, την απώλεια της Βάσως Μπεσκάκη σε ηλικία 46 ετών, αλλά και με τα θέματα που προέκυψαν εντός της ομάδας.\n«Ελπίζω όλοι να έχον ην υγεία τους. Στα τελευταία γεγονότα που ζούμε ως αθλητές και αντιλαμβανόμαστε τι γίνεται και με τον κορωνοϊό και με την απώλεια της Βάσως Μπεσκάκη. Είμαι φορτισμένος γιατί ένας συναθλητής μου, έπαθε ό,τι έπαθε (σ.σ. Γέλοβατς). Νιώθω τυχερός που μπορώ να αγωνιστώ. Η δουλειά μας, είναι ένα παιχνίδι για εμάς κι ένας συναθλητής μου αυτήν τη στιγμή, είναι στην εντατική… Ελπίζω να είναι περαστικά και στέλνω στήριξη στην οικογένεια του. Τα απλά πράγματα είναι αυτά που δίνουν δύναμη και σε κάνουν να προχωρήσεις. Το πρώτο και το τελευταίο πράγμα που πρέπει να εστιάσουμε είναι η υγεία» είπε στην αρχική του τοποθέτηση και συνέχισε…\nΌσο για τα προβλήματα που προέκυψαν εντός ομάδας και τη συσπείρωση που βγήκε σήμερα, σημείωσε: «Αυτά είναι χτυπήματα στον καθένα μας και αυτό συσπειρώνει την ομάδα. Είμαστε μια παρέα ανθρώπων που κάθε μέρα προσπαθεί να δώσει τον καλύτερο του εαυτό. Από το φύλακα του γηπέδου μέχρι τον πρόεδρο. Αυτό το οικογενειακό κλίμα που επικρατεί στην ομάδα είναι πολύ θετικό, είναι πολύ ωραίο και κάτι που το βρίσκεις σπάνια στην Ελλάδα. Όταν είσαι μια οικογένεια, εντός κι εκτός γηπέδου, φαίνεται στο γήπεδο».


Microsoft Lumia 950 και 950 XL: Με τριπλό LED flash και dual SIM έκδοση | Techblog.gr\nΣάββατο, 03/10/2015 · Λορένα Σιούτη Microsoft Microsoft Lumia 950 Microsoft Lumia 950 XL\nΕπίσης, οι φωτογραφίες επιβεβαιώνουν ότι θα υπάρξει dual SIM έκδοση και για τα δυο μοντέλα, Microsoft Lumia 950 και Microsoft Lumia 950 XL και παράλληλα φαίνεται πιο καλά η υπέρυθρη δίοδος που θα χρησιμοποιηθεί από το σκάνερ ίριδας. Ο αισθητήρας επιτρέπει το ξεκλείδωμα του κινητού όταν κοιτάζεις στο συγκεκριμένο σημείο.\nΤο Lumia 950 έχει οθόνη 5.2 ιντσών QHD, ενώ το 950 XL είναι στις 5.7 ίντσες με την ίδια ανάλυση. Θα είναι τα πρώτα της με QHD οθόνη αλλά και τα πρώτα με Windows 10 Mobile out of the box. Έχουν ενσωματωμένη μνήμη 32GB, η οποία μπορεί να επεκταθεί μέσω κάρτας microSD ενώ η κάμερα και των δυο είναι στα 20 Megapixel με ZEISS optics.\nΗ επίσημη ανακοίνωση των δυο νέων Windows 10 smartphones θα γίνει την επόμενη Τρίτη, 6 Οκτωβρίου.\nΣτο ένα από τα 2 κινητά δεν φαίνεται να υπάρχει το υπέρυθρο led\nή ιδέα μου είναι ; !!\nρε παιδιά έχω μπερδευτεί λίγο…6/10 θα κυκλοφορήσουν μόνο τα κινητά η και το Windows 10 Mobile επίσημα?\n@Gabriel στις 6/10 θα παρουσιάσει η ms τα προϊόντα της. Δεν ξέρουμε ημερομηνία ούτε για την κυκλοφορία των smartphone, ούτε του λειτουργικού.\nΣαν το Xenon flash που είχε το 1020 δν πιστευω να υπάρχει. Δεν ξέρω άμα το τριπλό λεντ θα κάνει κλτρ δουλίτσα αλλά το xenon όλα τα λεφτα.\nΟι φήμες τι λένε; Το σκάνερ ίριδας θα το έχουν και τα δύο ή μονο το μεγάλο;\nπολυ ωραια κινητα και τα δυο περιμενω πως και πως να παρω το 950\nγιατι Microsoft γιατι να βαλεις on-screen κουμπια\nκαι γιατι το κανουν αυτό οι εταιρειες μπορει να μου εξηγισει καποιος?\nΕιναι απίστευτα κινητά και τα δύο , αν βγουν και σε καλές τιμές θα πουλάνε σαν ζεστο ψωμί!


Vernee Apollo X: Πανίσχυρο, αποδοτικό και πολύ προσιτό [Review] - Tech News Junkies\nΜετά από την περυσινή ευχάριστα θετική εμπειρία μου με το Vernee Apollo Lite, οι προσδοκίες μου για την επόμενη γενιά της εταιρείας ήταν σαφέστατα υψηλότερες. Γι’ αυτό αποφάσισα να χρησιμοποιήσω το Vernee Apollo X ως δεύτερη συσκευή για σχεδόν δύο μήνες προτού ξεκινήσω να γράφω τις εντυπώσεις μου.\nΟυσιαστικά δεν έχουμε αλλαγές σε σύγκριση με το περυσινό μοντέλο. Στιβαρή μεταλλική κατασκευή με πλαστικά μέρη στην επάνω και κάτω πλευρά για τις κεραίες, ενσωματωμένα κουμπιά πλοήγησης στην οθόνη αφής και μοναδικές προεξοχές τα volume και power buttons στη δεξιά πλευρά. Στο πίσω μέρος προεξέχει ελαφρώς ο αισθητήρας της κάμερας και κεντρικά από κάτω υπάρχει η εσοχή για τον αισθητήρα δακτυλικών αποτυπωμάτων.\nΑπό πλευράς εμφάνισης, λοιπόν, καμία διαφορά αν και παρατηρούμε μια ελαφριά αλλαγή στο πάχος του λόγω της μεγαλύτερης μπαταρίας (3500mAh αντί 3180mAh και πάχος 9.5mm αντί 8.9mm). Παρά το πάχος και το σχετικά μεγάλο βάρος του (178gr), το Vernee Apollo X κάθεται άνετα στην παλάμη και είναι άνετο στη χρήση με ένα χέρι χωρίς να νιώθεις ότι θα σου φύγει. Στα θετικά, επίσης, το γεγονός ότι δεν μένουν δαχτυλιές στη μεταλλική πλάτη.\nΜε την σωρεία νέων συσκευών που έρχονται με bezel-less σχεδιασμό ίσως μοιάζει παρωχημένο, παρόλα αυτά, έχουμε να κάνουμε με μια συσκευή που κατασκευαζόταν από πέρυσι και κυκλοφόρησε το Μάρτιο. Επομένως, θα μπορούσαμε να θεωρήσουμε ότι η Vernee δεν είχε προλάβει να ανέβει και αυτή στο βαγόνι των bezel-less smartphones.\nΗ εταιρεία έδειξε ξανά (δικαιολογημένα) εμπιστοσύνη στα IGZO panels της Sharp για να προσφέρει οθόνη 5.5’’ Full HD (1920 x 1080, 404ppi) με πολύ υψηλή φωτεινότητα (370lux) για άνετη χρήση στο φως της ημέρας, ενώ φέτος έχει καταφέρει να διορθώσει το μικρό θεματάκι που είχε το περυσινό μοντέλο στο μαύρο χρώμα και πρόσθεσε λειτουργία anti-blue filter που ενεργοποιείται άμεσα από το menu των γρήγορων ρυθμίσεων για πιο ξεκούραστο διάβασμα.\nΟ χρήστης έχει πρόσβαση στην ανανεωμένη έκδοση του MiraVision για ρύθμιση των χρωμάτων με βάση τις επιθυμίες του, αν και δύσκολα μπορώ να φανταστώ έναν μέσο χρήστη να ασχολείται με κάτι τέτοιο. Υπάρχει, πάντως, για όποιον “βασανίζεται” με τέτοια θέματα. Κλείνοντας αυτό το κομμάτι να αναφέρω ότι η οθόνη προστατεύεται από επικάλυψη Gorilla Glass 3 και εδώ ίσως η Vernee θα μπορούσε να επιλέξει μια πιο πρόσφατη τεχνολογία της Corning.\nΓια μια ακόμη φορά η επιλογή του SoC αποτελεί το μεγαλύτερο selling point της εταιρείας. Το Vernee Apollo X έρχεται με deca-core επεξεργαστή MediaTek Helio X20 χρονισμένο στα 2.3GHz και επεξεργαστή γραφικών ARM Mali T880 MP4 GPU. Η Tri-cluster αρχιτεκτονική του SoC (διαχωρισμός των πυρήνων που απασχολούνται κάθε φορά ανάλογα με τις ανάγκες) σε συνδυασμό με τα 4GB μνήμης RAM (το 1GB μένει πάντοτε ελεύθερο για την εκτέλεση των λειτουργιών του συστήματος) προσφέρουν άψογη απόδοση σε απαιτητικά games, videos υψηλής ανάλυσης και έντονο multitasking, με την Vernee φέτος να έχει βελτιστοποιήσει αρκετά το hardware έτσι ώστε να μην “μασάει” σε καμιά δυσκολία.\nΣε αυτό το δίμηνο έχω “λιώσει” το Micro Machines και το Family Guy: Another Freakin’ Mobile Game, και έχω παρατηρήσει πολύ φυσιολογικά επίπεδα κατανάλωσης της μπαταρίας χωρίς μάλιστα η θερμοκρασία να αυξάνεται σε ενοχλητικό βαθμό. Σε γενικές γραμμές έχουμε μια ταχύτατη εμπειρία χρήσης, χωρίς κολλήματα και με αρκετά καλή διαχείριση της μπαταρίας.\nΣχετικά με τον αισθητήρα δακτυλικών αποτυπωμάτων, η Vernee έχει βελτιωθεί σημαντικά και σε αυτόν τον τομέα, παρότι πρακτικά χρησιμοποιεί τον ίδιο αισθητήρα με πέρυσι. Η απόκριση του είναι άμεση και πλην ελαχίστων περιπτώσεων δεν αντιμετώπισα κανένα πρόβλημα στο ξεκλείδωμα του.\nΣτο ηχείο θα τα χαλάσουμε λίγο και αρχικά αναρωτήθηκα μήπως υπάρχει κάποιο πρόβλημα με τη συσκευή που έχω στα χέρια μου. Προσοχή, δεν μιλάω για την καθαρότητα του ήχου και του μικροφώνου κατά τη διάρκεια των κλήσεων, αλλά για την ποιότητα κατά την αναπαραγωγή μουσικής ή video. Σίγουρα κανείς δεν έχει μεγάλες απαιτήσεις από το ηχείο ενός smartphone, αλλά εδώ παρατήρησα παραμόρφωση σε ενοχλητικό βαθμό. Τελικά, η λύση ήρθε όταν έπαιξα για λίγο με τις ρυθμίσεις. Απενεργοποιώντας τη λειτουργία BesAudEnh διορθώνεται αρκετά το πρόβλημα, ενώ είδα σημαντική βελτίωση κατά την παρακολούθηση video με ενεργοποιημένη τη λειτουργία BesSurround.\nΚλείνοντας αυτήν την ενότητα να αναφέρουμε ότι το Vernee Apollo X διαθέτει αποθηκευτικό χώρο 64GB, επεκτάσιμο με microSD έως 128GB, dualSIM (οι υποδοχές τους στην αριστερή πλευρά), υποδοχή 3.5mm για ακουστικά και υποδοχή USB Type-C για την φόρτιση (ταχεία με τεχνολογία VCharge), κεραίες dual-band WiFi 802.11ac, Bluetooth 4.0 και modem 4G LTE Cat 6 για ταχύτητες dowload έως 300Mbps.\nΓια κάποιο λόγο, η Vernee αποφάσισε να βαφτίσει το λειτουργικό σύστημα της συσκευής ως VOS (Vernee OS). Η έκδοση είναι βασισμένη στο Android 6.0 Marshmallow και η εταιρεία υπόσχεται ότι θα λάβει αναβάθμιση στο Android 7.0 Nougat. Παρόλα αυτά, ακόμη δεν έχω καταλάβει τι διαφορετικό προσφέρει σε σύγκριση με το stock Android, πλην πραγματικά πολύ μικρών και ασήμαντων εξαιρέσεων. Το περιβάλλον χρήσης είναι….stock Android, είναι ταχύτατο και απλά….βαρετό, όπως όλες οι stock εκδόσεις.\nΌπως ανέφερα και προηγουμένως, το Vernee Apollo X διαθέτει μπαταρία 3500mAh ικανή για να βγάλει μια ολόκληρη ημέρα με μία φόρτιση σε φυσιολογικές συνθήκες χρήσης. Χάριν στην τεχνολογία ταχείας φόρτισης Vcharge, μπορείς να φτάσεις το 50% της μπαταρίας μέσα σε 30 λεπτά. Θεωρητικά, προφανώς δεν έχω προλάβει ακόμα, η χωρητικότητα της μπαταρίας θα μειωθεί στο 80% μετά από 1000 κύκλους φόρτισης. Αυτό, βέβαια, θα μπορέσω να το τσεκάρω μετά από αρκετό καιρό.\nΑυτή τη φορά η Vernee αποφάσισε να ακολουθήσει την πλειοψηφία των κατασκευαστών και να επιλέξει αισθητήρα της Sony για την κύρια κάμερα του Vernee Apollo X], μια πολύ σοφή απόφαση. Η βελτίωση στην ταχύτητα και την ποιότητα των λήψεων είναι πολύ μεγάλη σε σύγκριση με το Apollo Lite (διαθέτει αισθητήρα Samsung), αν και πάλι υπάρχει σαφέστατο πρόβλημα στις λήψεις σε συνθήκες χαμηλού φωτισμού. Η εμπρόσθια κάμερα είναι η ίδια με το περυσινό μοντέλο (Samsung S5K5E2), με σωστή απόδοση για selfies χωρίς, όμως, να είναι κάτι ιδιαίτερο.\nΗ γενική άποψη μου, πάντως, σχετικά με τις κάμερες είναι ξεκάθαρα θετική, λαμβάνοντας υπόψιν την τιμή του Vernee Apollo X. Δεν μπορούμε να τα έχουμε όλα δικά μας.\nΜπορώ να χαρακτηρίσω το Vernee Apollo X ως μια απλή αναβάθμιση του περυσινού μοντέλου, δηλαδή για κάποιον που έχει ήδη στην κατοχή του το Apollo Lite δεν υπάρχει κάποιος σοβαρός λόγος να το αγοράσει. Για όλους τους υπόλοιπους, όμως, είναι ένα value-for-money smartphone που προσφέρει πολύ καλές επιδόσεις σε μια σχεδιαστικά παρωχημένη, αλλά premium κατασκευή.\nΠροφανώς δεν μπορούν να είναι όλα τέλεια, αλλά με την τιμή του στα μόλις €152.94 μπορείς να κάνεις τα στραβά μάτια σε κάποια πράγματα, αν φυσικά έχουν πραγματικά σημασία για εσένα.\nΟθόνη 5.5” Sharp IGZO Full HD (1920 x 1080) με επικάλυψη Gorilla Glass 3\ndual-band WiFi 802.11ac, Bluetooth 4.0, GPS/GLONASS, 4G LTE Cat 6 (300Mbps download)\nΜπαταρία 3500mAh με τεχνολογία ταχύτατης φόρτισης Vcharge\nLG 86TR3D: Το νεό multitouch monitor 86” της εταιρείας με ανάλυση Ultra HD →\nMoto Z: Κατοχυρώθηκε η ονομασία της φετινής ναυαρχίδας, παρουσίαση στις 9 Ιουνίου\nΟι οθόνες Philips στην έκθεση IFA 2017: Ζήστε την καλύτερη εμπειρία σε χρώμα, καμπύλες και ψυχαγωγία


Θεσσαλονίκη: Μαζικά Rapid test στους Δήμους - ota24.gr\nΣε μαζικής κλίμακας rapid tests ανίχνευσης covid-19 προχωρά ο ΕΟΔΥ σε Δήμους της Περιφερειακής Ενότητας Θεσσαλονίκης.\nΟ Δήμος Θερμαϊκού, σε συνεργασία με τον ΕΟΔΥ και τις Κινητές Ομάδες Υγείας (ΚΟΜΥ), πραγματοποιεί δειγματοληπτικό έλεγχο ανίχνευσης αντιγόνου (rapid test), σήμερα Τετάρτη 03 Μαρτίου 2021, από τις 10:00 μέχρι τις 15:00, στη συμβολή των οδών Αμπελοκήπων και Κρήτης στην Περαία.\nΈπειτα από αίτημα του δημάρχου Θέρμης Θεόδωρου Παπαδόπουλου, ο ΕΟΔΥ θα πραγματοποιήσει τριήμερο δωρεάν (rapid test) στις Κοινότητες Σουρωτής, Αγίας Παρασκευής και Βασιλικών.\nΗ αντιδημαρχία Κοινωνικής Πολιτικής σε συνεργασία με τον ΕΟΔΥ, θα πραγματοποιεί rapid test μέσω drive-through την Τετάρτη 3, Πέμπτη 4 και Παρασκευή 5 Μαρτίου από τις 10:00π.μ έως τις 15:00μ.μ, μπροστά από τα ΚΑΠΗ του Φοίνικα.\nΗ δημοτική αρχή ανακοινώνει ότι σε συνεργασία με τον ΕΟΔΥ θα πραγματοποιηθούν νέοι δειγματοληπτικοί ελέγχοι σε πεζούς, την Πέμπτη 4 Μαρτίου, ώρες 10.00-15.00, στο Πάρκο Νικόπολης.\nΔωρεάν ελέγχους ταχείας ανίχνευσης αντιγόνου (rapid test) Covid-19 για πεζούς θα διενεργήσουν στο Ωραιόκαστρο κλιμάκια του ΕΟΔΥ, σε συνεργασία με το Δήμο Ωραιοκάστρου.\nΤην Πέμπτη, 4 Μαρτίου 2021, τα κλιμάκια του ΕΟΔΥ θα βρίσκονται στη συμβολή της οδού Π. Μελά με την πάροδο Μακεδονίας, στο Παλαιόκαστρο.\nΠαρασκευή, 5 Μαρτίου 2021, στη συμβολή της Λεωφόρου Δημοκρατίας με την οδό Ποσειδώνος, στην κεντρική αγορά του Ωραιοκάστρου.\nΟι ενδιαφερόμενοι που θα υποβληθούν σε τεστ θα πρέπει να έχουν μαζί τους την αστυνομική ταυτότητα και να γνωρίζουν τον ΑΜΚΑ τους. Το αποτέλεσμα του τεστ γνωστοποιείται μόνον σε αυτόν που το έκανε, μέσω sms στην περίπτωση που είναι αρνητικό ή μέσω τηλεφωνικής επικοινωνίας στην περίπτωση που είναι θετικό.


Θυμάστε το δίχρονο αγοράκι που κάπνιζε 40 τσιγάρα την ημέρα; Δείτε πώς είναι σήμερα! (PHOTOS) - PISTEPSETO\nHome Περίεργα Θυμάστε το δίχρονο αγοράκι που κάπνιζε 40 τσιγάρα την ημέρα; Δείτε πώς είναι σήμερα! (PHOTOS)\nΘυμάστε το δίχρονο αγοράκι που κάπνιζε 40 τσιγάρα την ημέρα; Δείτε πώς είναι σήμερα! (PHOTOS)\npistepseto.net 12:21:00 μ.μ. Περίεργα,\nΌλοι γνωρίζουμε ότι το κάπνισμα κάνει κακό. Μπορεί να είναι η αιτία για σοβαρές ασθένειες, όπως το εμφύσημα και ο καρκίνος, και μειώνει το προσδόκιμο της ζωής.\nΓι΄αυτό η ιστορία του μικρού παιδιού που κάπνιζε προκάλεσε μεγάλη ανησυχητική αίσθηση.\nBy pistepseto.net στις 12:21:00 μ.μ.


6 διαφορετικές μαγευτικές διαδρομές από τον Αρκτούρο | Numbersland\nHome Φύση Άνθρωπος 6 διαφορετικές μαγευτικές διαδρομές από τον Αρκτούρο\nPage viewed (1040)\n6 διαφορετικές μαγευτικές διαδρομές από τον Αρκτούρο! Ο Αρκτούρος, με την ευγενική χορηγία του κ. Ν. Σωσσίδη, αναβιώνει 6 παλιά δασικά μονοπάτια στο πυκνό δάσος του Νυμφαίου. Περίπατοι στο δάσος, την άνοιξη με την ομίχλη, το καλοκαίρι κάτω από τη σκιά των αιωνόβιων δένδρων ή το φθινόπωρο πριν τα πρώτα κρύα για πραγματική επαφή με τη φύση, με κλειστά κινητά από σεβασμό στα σπάνια είδη ζωής που θα συναντήσουμε στο δρόμο μας.\nΠρόκειται για περιπάτους στη φύση με βαθμούς δυσκολίας και διάρκεια ανάλογα με τη φυσική κατάσταση και τη διάθεση των επισκεπτών.\nΜε συντροφιά, εκτός από τον εξειδικευμένο ξεναγό του Αρκτούρου, το βιβλίο της εξαιρετικής Αγγλίδας φυσιοδίφη Penny Turner «6 αντίδοτα στην τεχνολογία» που έζησε πολλά χρόνια στο Νυμφαίο, οι επισκέπτες θα ακολουθήσουν τους χάρτες του βιβλίου και θα ξεναγηθούν στην πλούσια φύση του Νυμφαίου.\nΗ Λευκή διαδρομή είναι η βόλτα του Αρκτούρου για Υγεία και Ευτυχία. Διαρκεί μόλις μισή ώρα και προσφέρει ομορφιά και ηρεμία. Χρήσιμα σε αυτή τη βόλτα θα ήταν ένας μεγεθυντικός φακός και κιάλια για να ανακαλύψουν οι πεζοπόροι από μικρά έντομα μέχρι σκίουρους και Σταυρομύτες (μικρά πουλιά που μοιάζουν με παπαγάλους).\nΗ Γαλάζια Διαδρομή είναι πραγματικό αντίδοτο στην τεχνολογία. Διαρκεί μία ώρα και τα κελαηδίσματα των πουλιών (τσίχλες, κότσυφες, τρυποφράκτες και αηδόνια) θα συντροφεύουν τους επισκέπτες από την αρχή ως το τέλος της. Διασχίζοντας το δάσος οξιάς, καταλήγει στο Καταφύγιο της Αρκούδας.\nΗ Κόκκινη Διαδρομή διαθέτει χαρισματική άγρια πανίδα. Διαρκεί περίπου δύο ώρες και οι επισκέπτες θα χρειαστεί να πάρουν μαζί τους νερό. Θα έχουν το προνόμιο να περπατήσουν εκεί που περπατούν ελεύθερες αρκούδες και ζαρκάδια, μάρτυράς τους τα ίχνη τους που θα παρατηρήσουν.\nΗ Μπλε Διαδρομή είναι το οδοιπορικό της καραβίδας του γλυκού νερού και έχει το χρώμα της. Διαρκεί περίπου δύο ώρες. Οι επισκέπτες θα ακολουθήσουν το ποτάμι και θα διασχίσουν βοσκοτόπια γεμάτα ασφόδελους! Εδώ θα βρουν μανιτάρια τουλάχιστον 3 διαφορετικών ειδών -ανάμεσά τους και τον Μυγοκτόνο Αμανίτη που χρησιμοποιούσαν οι πολεμιστές των Βίκινγκς.\nΗ Ροζ Διαδρομή είναι το μονοπάτι της σκέψης και της φιλοσοφίας. Διαρκεί περίπου δύο ώρες. Η Μπελαντόνα, η Κερασιά και η Κάλθα θα περιμένουν καρτερικά. Οι βάτραχοι θα ξεκουφάνουν τους περιπατητές και τα 7 είδη δρυοκολάπτη που ζουν στην Ελλάδα, ανταμώνουν σε αυτό το δάσος και τους προκαλούν να τα αναγνωρίσουν με την ακοή ή, αν είναι τυχεροί, με την όραση!\nΗ Πορτοκαλί Διαδρομή είναι το μονοπάτι της άγριας φύσης που θα οδηγήσει τους επισκέπτες απευθείας στο σύμπαν! Είναι η πιο απαιτητική και διαρκεί τουλάχιστον πέντε ώρες. Οι πεζοπόροι θα χρειαστούν αρκετό νερό και οπωσδήποτε κάτι φαγώσιμο! Είναι η πιο συναρπαστική διαδρομή. Θα έχουν την ευκαιρία να συναντήσετε δηλητηριώδη μανιτάρια και να αναζητήσουν το χαμένο θησαυρό για τον οποίο μιλούν οι γέροντες του χωριού. Την άνοιξη και το καλοκαίρι θα ακούσουν τσίχλα, κοτσύφι, κοκκινολαίμη και φυσικά αηδόνι.\nΓια τη συνοδεία ξεναγού οι ενδιαφερόμενοι μπορούν να επικοινωνήσουν με τον ΑΡΚΤΟΥΡΟ (τηλ. 23860 31155). Το βιβλίο-οδηγός διατίθεται από τον ΑΡΚΤΟΥΡΟ (www.arcturos.gr) στα ελληνικά και αγγλικά και υποστηρίζει το έργο μας. Οι επισκέπτες μπορούν να ζητήσουν και από τον ξεναγό που θα τους παραλάβει να φέρει ένα αντίτυπο.\n6 τρόποι να αντιμετωπίσετε τη ζέστη στο σπίτι< Προηγουμενο\nΕπομενο >15χρονος ίδρυσε εταιρεία ανακύκλωσης συσκευών


Κέρδισε δώρα αξίας €10.000! | Sportingbet.gr\nΚέρδισε δώρα αξίας €10.000!\n12 κληρώσεις μέσα στις γιορτές\nΜπες στο κλίμα των Χριστουγέννων και διεκδίκησε τα πιο γενναιόδωρα δώρα, συνολικής αξίας €10.000. Σε αυτά περιλαμβάνονται μεγάλα χρηματικά έπαθλα, καθώς και οι καταπληκτικές συσκευές Apple iPhone 6s Plus, Apple iWatch και Apple MacBook!\nΠΑΙΞΕ ΤΩΡΑ ΠΑΙΞΕ ΤΩΡΑ ΠΑΙΞΕ ΤΩΡΑ ΠΑΙΞΕ ΤΩΡΑ ΠΑΙΞΕ ΤΩΡΑ Έχεις κερδίσει X συμμετοχές για την επόμενη κλήρωση!\nΗ προσφορά ισχύει από τις 2 Δεκεμβρίου 2015 έως τις 3 Ιανουαρίου 2016.\nΣτην προσφορά συμμετέχουν μόνο τα παιχνίδια Happy Holiday, Secret Santa, Santa’s Wild Ride, Santa Paws και Deck the Halls.\nΓια να λάβουν μέρος στην προσφορά, οι παίκτες πρέπει να πραγματοποιήσουν τζίρο τουλάχιστον €25 στα παραπάνω παιχνίδια κατά τη διάρκεια της προσφοράς.\nΓια κάθε €25 στο Happy Holiday, οι παίκτες θα κερδίζουν δύο επιπλέον συμμετοχές για την κλήρωση, ενώ για €25 στα παιχνίδια Secret Santa, Santa’s Wild Ride, Santa Paws και Deck the Halls θα κερδίζουν από 1 επιπλέον συμμετοχή.\nΤα έπαθλα και οι ημερομηνίες διεξαγωγής των κληρώσεων είναι ως κάτωθι:\nApple Watch αξίας €650\nApple iPhone6s Plus 16GB αξίας €800\nMacBook 256GB flash storage, 8GB RAM Αξίας €1450\nApple iPhone6s Plus 16GB αξίας €840\nΟι νικητές των κληρώσεων θα ενημερωθούν από την Sportingbet.gr, τηλεφωνικά και μέσω email.\nΟι νικητές υποχρεούνται να παράσχουν στην Sportingbet.gr μέσα σε 7 ημέρες τα στοιχεία που θα τους ζητηθούν. Σε περίπτωση που περάσουν 7 ημέρες και δεν έχουν παραληφθεί τα στοιχεία, τότε Sportingbet.gr διατηρεί το δικαίωμα να κάνει νέα κλήρωση για να αναδείξει νέο νικητή, ακυρώνοντας την πρώτη κλήρωση.\nΗ προσφορά δεν είναι αποκλειστική για την Sportingbet.gr, καθώς είναι διαθέσιμη σε όλες τις εταιρίες που προσφέρουν τα παραπάνω παιχνίδια.\nΜε την αποδοχή των δώρων, ο νικητής συμφωνεί ότι το όνομα χρήστη, το μικρό του όνομα, το πρώτο γράμμα από το επώνυμό του, καθώς και η πόλη που διαμένει μπορούν να χρησιμοποιηθούν από την Sportingbet.gr και την Microgaming (προμηθεύτρια εταιρία των παραπάνω παιχνιδιών για διαφημιστικούς σκοπούς, χωρίς καμία πρόσθετη αποζημίωση.\nΗ Sportingbet.gr και η Microgaming διατηρούν το δικαίωμα να αλλάξουν τους όρους και τις προϋποθέσεις της προσφοράς κατά τη διακριτική τους ευχέρεια, καθώς και κάθε απόφαση, όσον αφορά στο έπαθλο που προσφέρεται.


Κυανόλευκο πάθος - η διαδικτυακή εφημερίδα της Νίκης Βόλου: Τα εισιτήρια με τον Λεβαδειακό\nΗ ΠΑΕ Νίκη Βόλου ανακοινώνει τις τιμές των εισιτηρίων, για τον φιλικό αγώνα με τον Λεβαδειακό, που θα διεξαχθεί το Σάββατο (11/10) στο Πανθεσσαλικό (16:00), καθώς και τη διαδικασία εισόδου στο Στάδιο.\nVVIP Κερκίδα: Δεν θα διατεθούν εισιτήρια\nΘα λειτουργήσουν συνολικά δύο εκδοτήρια\nΣτην Πεζογέφυρα Α θα λειτουργήσει ένα εκδοτήριο για όλους όσοι θέλουν να εκδώσουν εισιτήριο αγώνα των 10 ευρώ. Από την Α Πεζογέφυρα θα επιτραπεί η είσοδος των φιλάθλων της γηπεδούχου ομάδας με απλά εισιτήρια αγώνα των 10 ευρώ.\nΣτην Πεζογέφυρα Β θα λειτουργήσει ένα εκδοτήριο για όλους όσοι θέλουν να εκδώσουν εισιτήριο αγώνα των 20ευρώ για την σκεπαστή κερκίδα και για παιδιά που συνοδεύονται από τους γονείς τους. Από τη Β Πεζογέφυρα θα επιτραπεί η είσοδος των φιλάθλων της γηπεδούχου ομάδας με εισιτήρια αγώνα των 20ευρώ.\n*Τα εκδοτήρια θα ανοίξουν 2 ώρες πριν την έναρξη του αγώνα.\nΟι θύρες του Πανθεσσαλικού Σταδίου θα ανοίξουν για το κοινό δύο ώρες πριν την έναρξη του αγώνα. Τα παιδιά που θα συνοδεύονται από τους γονείς τους, θα εισέρχονται στην κερκίδα που θα περάσει ο γονέας. Αν ο μαθητής ή το παιδί δεν συνοδεύεται, τότε θα του επιτραπεί η είσοδος μόνο στο Νότιο Πέταλο και την Ανατολική κερκίδα.


Έκρηξη και ληστεία σε μηχάνημα ΑΤΜ στην Αμμουδιά Πρέβεζας - Preveza Today\nHomeΠρέβεζαΚοινωνίαΈκρηξη και ληστεία σε μηχάνημα ΑΤΜ στην Αμμουδιά Πρέβεζας\n14-03-2017, 10:47:00 Ομάδα Σύνταξης Κοινωνία, Πρέβεζα\nΈκρηξη σημειώθηκε σε ATM της τράπεζας Πειραιώς στην Αμμουδιά Πρέβεζας περίπου στις 4 τα ξημερώματα. Από την Έκρηξη έχουν προκληθεί σοβαρές ζημιές τόσο στο μηχάνημα όσο και στο κοινοτικό γραφείο που βρισκόταν ο μηχανισμός.\nΣύμφωνα με το ρεπορτάζ που μετέδωσε στον Prisma ο Δονάτος Παππάς από το fanarripress, η ανατίναξη έγινε με γκαζάκια και το περιεχόμενο του ΑΤΜ το οποίο έχει αφαιρεθεί υπολογίζεται στις 20.000 ευρώ\n16-04-2018, 12:06:00 Ομάδα Σύνταξης Κοινωνία, Πρέβεζα\nΤο Εργατοϋπαλληλικό Κέντρο Ν. Πρέβεζας καλεί όλους τους ενδιαφερόμενους δανειολήπτες του τέως ΟΕΚ την Παρασκευή 20 Απριλίου στις 7μ.μ. στην αίθουσα γεν. συνελεύσεων του Ε.Κ.Πρέβεζας, όπου θα παρευρεθεί ο ειδικός σύμβουλος του γγ του υπουργείου […]


Greekvolley.gr - Θετικό διήμερο φιλικών για τον Πανναξιακό\nΘετικό διήμερο φιλικών για τον Πανναξιακό\nΣάββατο, 7 Οκτωβρίου 2017 - 23:46\nO Πανναξιακός ολοκλήρωσε την διήμερη «απόδραση» του από την Νάξο στην Αθήνα με δύο νίκες σε ισάριθμους φιλικούς αγώνες.\nΜετά την χθεσινή νίκη επί της ΑΕΚ με 3-1 σετ, η ομάδα του Κώστα Παπαδόπουλου ζευγάρωσε τις νίκες καθώς και σήμερα Σάββατο στο Αιγάλεω τελείωσε την φιλική αναμέτρηση με 3-0 σετ (παίχτηκε και ένα επιπλέον σετ το οποίο και αυτό κατέληξε υπέρ της ομάδας της Νάξου).\nΟ προπονητής του Πανναξιακού και σήμερα δοκίμασε τις αθλήτριες του σε διάφορα συστήματα που είχαν δουλέψει στις προπονήσεις την περασμένη εβδομάδα και είδε την Καναδή Αλίσα Κάλτερ να «δένει» περισσότερο με την νέα της ομάδα.\nΑρκετό χρόνο συμμετοχής έδωσε και στις «μικρές» της Νάξου, Κάλλια Κατερίνη και Βίλμα Αναγνώστου που σιγά σιγά αρχίζουν και βρίσκουν τους ρόλους τους στην γυναικεία ομάδα.\nΑπό την πλευρά του Αιγάλεω, που εμφανίστηκε βελτιωμένο σε σχέση με τα πρώτα φιλικά στην Νάξο, το νεανικό του σχήμα έδειξε σημάδια ότι αν καταφέρει να κρατήσει τον ρυθμό του χωρίς «ανεβοκατεβάσματα» θα είναι μία ομάδα που θα ξεχωρίσει στο πρωτάθλημα της pre-league.\nΑΙΓΑΛΕΩ ΑΟ– ΠΑΝΝΑΞΙΑΚΟΣ ΑΟΝ 0-3 (και ένα επιπλέον σετ)\n(18-25, 14-25, 16-25, 23-25)\nΑιγάλεω: (Αντωνιάδη) Βλάχου, Κάστανου, Μανώλικα, Χαριτωνίδη, Καραμούντζου, Αναστασιάδη (λ), Καββαδία, Σολωμού, Κουλοπούλου, Ιωάννου, Παναγιωτίδου, Κικίρίκου, Αρβανιτοπούλου, Μάλτσιου,\nΠανναξιακός ΑΟΝ: (Κώστας Παπαδόπουλος) Γιώτα Διώτη, Αποστολία Νούσια, Ηλιάνα Ιακωβίδου, Βίκυ Σεφεριάδου, Κωνσταντίνα Σφυρή, Άννα Καλαντάντζε, Κατερίνα Μπολέτου, Αμάντα Μπράουν, Σέλμπι Ντάλτον, Αλίσα Κάλτερ, Κάλλια Κατερίνη, Βίλμα Αναγνώστου, Κυριακή Κατσάνη\nΠερισσότερα σε αυτή την κατηγορία: « Δύο δυνατά φιλικά στην Αθήνα για τον Πανναξιακό Ήττα στα σημεία από την κάτοχο του Τσάλεντζ Καπ »


Φαίη Ξυλά: Οι άνθρωποι σκοτώνουν τον έρωτα, όχι ο γάμος! – VIPNEWS\nΦαίη Ξυλά: Οι άνθρωποι σκοτώνουν τον έρωτα, όχι ο γάμος!\nΗ Φαίη Ξυλά αποκαλύπτει τις φοβίες και τις ανασφάλειές της, μιλάει για τον γάμο της με τον Κωνσταντίνο Γιαννακόπουλο και για τη θέση της γυναίκας στην κοινωνία…\nΣε συνέντευξή της στο “ΤV Έθνος», η ηθοποιός αναφέρθηκε, επίσης, στη συνεργασία της με τον Γιώργο Κιμούλη, αλλά και στις αποχωρήσεις συναδέλφων της από την παράσταση.\nΠρωταγωνιστείτε στην παράσταση «Δον Ζουάν: Η επιστροφή» του Γιώργου Κιμούλη. Το έργο πραγματεύεται το ότι μόνον οι γυναίκες μπορούν να δημιουργήσουν ένα καλύτερο μέλλον.\nΝομίζω ότι οι γυναίκες ζουν σ’ έναν κόσμο φτιαγμένο από τους άντρες κι έχουν προσπαθήσει να υιοθετήσουν όλα τα αντρικά χαρακτηριστικά και να ανδροποιηθούν, ώστε να επιβιώσουν. Ολοι οι κανόνες, τα πάντα είναι φτιαγμένα από τους άντρες και μέχρι στιγμής δεν έχουν αποδώσει.\nΩς γυναίκα, το πιστεύετε κι εσείς αυτό; Το βιώνετε;\nΒέβαια. Ουσιαστικά όλες οι δομές είναι φτιαγμένες από τους άντρες. Και για να επιβληθεί μια γυναίκα, υιοθετεί αντρικά χαρακτηριστικά κι έτσι παύει να είναι γυναίκα.\nΠόσο δύσκολο είναι για το «ασθενές φύλο» να επιβιώσει, σε έναν ανταγωνιστικό χώρο όπως είναι ο δικός σας;\nΝομίζω ότι όλοι οι χώροι είναι ανταγωνιστικοί. Αυτό έχει να κάνει με τους ανθρώπους που είναι στους χώρους. Αλλά είναι πολύ δύσκολο. Η γυναίκα γενικά αντιμετωπίζει δυσκολίες γιατί έχει πολλούς ρόλους.\nΣυνεργάζεστε πρώτη φορά με τον Γιώργο Κιμούλη. Πώς είναι η συνεργασία σας;\nΕίναι εύκολος ή δύσκολος συνεργάτης; Καταρχάς δεν ξέρω τι εννοούμε δύσκολος συνεργάτης. Ο Γιώργος είναι πολύ συνεργάσιμος, ως σκηνοθέτης είναι πολύ αυστηρός και συγκεκριμένος, ως ηθοποιός είναι πολύ δοτικός, προστατευτικός και ενδιαφέρεται για το σύνολο της παράστασης. Πάνω στη σκηνή αισθάνομαι ότι μπορώ να στηριχτώ σε αυτόν. Και σου δημιουργεί έναν ωραίο, υγιή ανταγωνισμό. Σε ιντριγκάρει να παίζεις μαζί του.\nΜε τις αποχωρήσεις των συναδέλφων σας, Νεφέλη Κουρή, Δήμητρα Παπαδήμα και Νίκη Παλληκαράκη, τι ακριβώς συνέβη;\nΑυτό δεν μπορώ να σας το απαντήσω εγώ, θα πρέπει να ρωτήσετε αυτούς που αποχώρησαν.\nΟ έγγαμος βίος άλλαξε τη ζωή σας; Πιστεύετε ότι ο γάμος σκοτώνει τελικά τον έρωτα;\nΔεν νομίζω ότι άλλαξε τίποτα, δεν καταλάβαμε κάποια διαφορά όταν παντρευτήκαμε. Οι άνθρωποι μεταξύ τους είναι αυτοί που σκοτώνουν τον έρωτα, όχι ο γάμος.\nΕίμαι πολύ ανασφαλής. Δε νομίζω ότι υπάρχει άνθρωπος χωρίς ανασφάλειες. Αλλά είμαι πολύ ασφαλής μες στην ανασφάλειά μου. Ηθοποιός είμαι και ως εκ τούτου είμαι πολύ ασφαλής σε συνεχή ανασφάλεια.\nΟ θάνατος. Θα ήθελα να μην πεθάνω ποτέ! Πιστεύω μέσα μου ότι πρόκειται να τα καταφέρω, αν και νομίζω ότι δεν γίνεται αυτό (γέλια)….\nTV Έθνος Γιώργο Κιμούλη Κωνσταντίνο Γιαννακόπουλο συνέντευξή Φαίη Ξυλά


Η άοσμη και άχρωμη Εθνική και το έλλειμα προσωπικότητας, από τον πάγκο ως το γρασίδι…\nΤι να κάνει αυτή η… ψυχή ο Ότο Ρεχάγκελ; Να αγναντεύει αραχτός μπροστά σε μια λίμνη ή χώνεται σε κανένα γηπεδάκι να βλέπει πιτσιρικάδες να παίζουν και να τους φωνάζει πίσω από τα σύρματα;\nΤι να τους φωνάζει;\n«Ψυχή, παίξτε με ψυχή!»\nΑν τυχόν είδε τον χτεσινό αγώνα της Εθνικής στη Φινλανδία, θα κουνούσε απογοητευμένος το κεφάλι. Για την –απούσα- ψυχή που λέγαμε, που έλεγε δηλαδή!\nΜα να κυλήσει ένα 90λεπτο δίχως να απειλήσουμε βρε αδελφέ; Τόσο άοσμη και άχρωμη –εννοείται και άγευστη- Εθνική, είχαμε καιρό να δούμε.\nΓι’ αυτό κι ο Γιώργος Μασούρας –μαγκιά του!- έκανε μια καταπληκτική δήλωση:\n«Μένουμε εκτός τελικής φάσης. Δεν μπορούμε να λέμε, ότι αδικήσαμε τους εαυτούς μας. Χρειαζόμαστε πιο σκληρή αυτοκριτική. Δείξαμε σημάδια βελτίωσης, αλλά μάλλον δεν είμαστε στο επίπεδο για να διεκδικούμε την πρόκριση»\nΑπουσία επιπέδου, σαφώς!\nΚαι δεν είναι μόνο ότι «αυτή η στάνη αυτό το τυρί βγάζει». Έτσι λέγαμε πάντα. Δεν άλλαξε η στάνη, ίδια είναι. Αλλά, αλλά! Απουσιάζουν πια οι προσωπικότητες, οι παίχτες που θα μπορούσαν να ταρακουνήσουν τα αποδυτήρια και να βγάλουν ψυχή στο χορτάρι.\nΜια ματιά στην χτεσινή ενδεκάδα και τις αλλαγές δίνει απολύτως την απάντηση.\nΓι’ αυτό ακριβώς έγινε μετά από 24 ολόκληρα χρόνια –το ένα τέταρτο του αιώνα- αυτό το αρνητικό ρεκόρ με τέσσερις συνεχόμενες ήττες: Ιταλία, Αρμενία, Τουρκία, Φινλανδία!\nΤότε, 24 χρόνια πριν, ήταν Ρωσία, Λιθουανία, Φινλανδία, Σκωτία.\nΓια το… τυρί λέγαμε και την κραυγή Ρεχάγκελ, αυτό με την ψυχή. Βαθιά ψυχή! Γιατί εκείνοι οι παίχτες, δίχως να είναι… Μέσι και Ρονάλντο, ντρέπονταν να χάσουν, το μισούσαν!\nΌχι ότι δεν κατηγορήθηκαν επίσης, μέχρι να γίνει το απόλυτο θαύμα του Euro της Πορτογαλίας του 2004.\nΚαι άμπαλους τους είπαν, και «κατσαπλιάδες» και «πουθενάδες»!\nΚαι τον Ρεχάγκελ επίσης είχαν κράξει με το… τσούκου-τσούκου μπολ, και τον Σάντος βέβαια, άβυσσος η ψυχή!\nΜόνο που τότε η Ελλάδα ήταν παρούσα σε όλες τις μεγάλες διοργανώσεις. Από Euro και Confederation Cup μέχρι Παγκόσμιο Κύπελλο, εκεί, σταθερά.\nΚαι τότε αυτό το τυρί έβγαζε η στάνη, με την (τεράστια) διαφορά ότι ήταν παίχτες με προσωπικότητα οι οποίοι βεβαίως σημάδεψαν μια ολόκληρη εποχή. Την τότε και τη μετέπειτα.\nΤέλος εποχής, όπως είπε κι ο τελευταίος των μοϊκανών, ο Βασίλης Τοροσίδης, που το προσέγγισε σωστά.\n«Να αναλογιστούμε μήπως τελειώνει απλά η εποχή μας και φεύγει μια γενιά. Η Ελλάδα είναι μια ομάδα με μέτριο πρωτάθλημα, που έκανε μια 10ετία πολύ καλή. Να παίξουμε σοβαρά στα υπόλοιπα παιχνίδια και μετά να παίξουμε για το Κατάρ».\nΕίπε όμως και το άλλο:\n«Όταν μπήκα εγώ ήμουν ένας μεταξύ των παλιών, τώρα μπαίνουν πολλά νέα παιδιά. Υπάρχει ταλέντο, πρέπει να τους βοηθήσουμε για να ξεκινήσει μια νέα ομάδα σε αυτή τη διαδικασία»\nΚαι, για να είμαστε ακριβείς, δεν είναι μόνο θέμα των παιχτών. Θυμηθείτε την προσωπικότητα του Ότο Ρεχάγκελ και του Φερνάντο Σάντος κι ίσως βγάλετε κάποια επιπλέον συμπεράσματα.\nΕίναι ασφαλώς και θέμα ταλέντου και υποδομών. Η ευτυχής συγκυρία του Βελγίου –τρανό παράδειγμα- να έχει μια φουρνιά τρομερών παιχτών, το εκτόξευσε στην κορυφή.\nΑυτό συνέβη σε μας πριν 15 χρόνια. Το ταλέντο βοηθήθηκε από την ψυχή και το πάθος, τη δίψα, την τρέλα, το αποτέλεσμα το ξέρουμε όλοι.\nΗ τωρινή ομάδα είναι άοσμη και βαρετή κι ας διαθέτει δύο αμυντικούς παγκόσμιας κλάσης όπως ο Κώστας Μανωλάς και ο Σωκράτης Παπασταθόπουλος. Αλλά αν δεχτεί γκολ, γεια σας και αντίο σας, όπως συνέβη σε όλα τα παιχνίδια ως τώρα.\nΚαι χωρίς να φταίει το παιδί, αν περιμένουμε να αλλάξει την κατάσταση ο Μπουχαλάκης, θα συνεχίσουμε να δυσκολευόμαστε.\nΟ καινούργιος, ο Τζον Φαν Σιπ, είπε ότι είναι ευχαριστημένος επειδή οι παίχτες του προσπάθησαν. Αυτό οι παλιοί το έλεγαν… λατέρνα, φτώχια και φιλότιμο! Ίσως φτάνει στο… γιαπί, όχι στο σημερινό ποδόσφαιρο.\nΞαναβλέπουμε την ομάδα.\nΜπάρκας, Τοροσίδης (70’ Μπακάκης), Μανωλάς, Παπασταθόπουλος, Σταφυλίδης, Κουρμπέλης, Μπουχαλάκης, Κολοβός, Μασούρας, Βρουσάι (60’ Πέλκας), Κουλούρης (76’ Παυλίδης).\nΕντάξει, μπορούν να κερδίσουν το Λιχτενστάιν. Μπορούν…


Οικολόγων Πράσινων | News.kozaninet.gr\nΔιάλυση των Οικολόγων Πρασίνων! (ΟΙ «ΣΟΒΑΡΟΙ» ΦΕΥΓΟΥΝ ΑΠΟ ΤΟ ΚΟΜΜΑ ΤΩΝ ΔΟΣΙΛΟΓΩΝ)\nPosted by Συντ. Ομάδα On Ιούνιος - 6 - 2009\nhttp://news.kozaninet.gr/wp-content/uploads/2009/06/1017708_b-300x200.jpg 300w" sizes="(max-width: 358px) 100vw, 358px" />\nΔυστυχώς ο χρόνος που απομένει είναι ελάχιστος για να εκδηλωθεί η υφέρπουσα κρίση: Έτσι το δημιούργημα Αλαφούζου και του Σορό-συγκροτήματος, ίσως καταφέρει να επιβιώσει λόγω έλλειψης χρόνου. Διαβάστε τους Λόγους που αποχώρησαν οι κ.κ Βαλαωρίτης και Βυθούλκας ( Οι θέσεις του Τρεμόπουλου και του Καφετζόπουλου στα εθνικά θέματα)\n1.ΣΗΜΕΡΑ: Αποχώρησε από τους οικολόγους-πράσινους και ο ποιητής Νάνος Βαλαωρίτης που είναι ο δισέγγονος του Αριστοτέλη Βαλαωρίτη. Δεύτερη αποχώρηση και όταν λέγαμε ότι υπάρχουν εσωκομματικά προβλήματα ο Παπακωσταντίνου των οικολόγων έλεγε ότι το troktiko πρέπει να το αποδείξει. Ε, πάρτε να έχετε. Στις εθνικές εκλογές του 2007 ήταν επικεφαλής του ψηφοδελτίου Επικρατείας των Οικολόγων Πράσινων αφήνει σαφείς αιχμές για την πορεία και στόχευση του συγκεκριμένου πολιτικού σχηματισμού, που τις τελευταίες μέρες βρίσκεται στο επίκεντρο της (δημοκοπικής) επικαιρότητας και…\nπεριγράφει αναλυτικά το δικό του όραμα για την οικολογία, η οποία θα απαντά με ουσιαστικούς όρους στις πιεστικές ανάγκες του σήμερα.\nΠιο συγκεκριμένα, μιλώντας για τη δική του εμπλοκή με τους Οικολόγους Πράσινους, εκφράζει την πικρία του για τον τρόπο που τον αντιμετώπισαν, υπογραμμίζοντας ότι χρησιμοποίησαν το όνομά του για να μαζέψουν ψήφους και μετά μεθόδευσαν τον παραγκωνισμό του και τονίζει χαρακτηριστικά ότι «το πρόβλημα δεν είναι μόνο τα προσωπικά -αυτά θα γίνονταν σε οποιοδήποτε κόμμα. Το ζήτημα είναι αν τελικά ένα τέτοιο κόμμα θα ωφελούσε την υπόθεση. Αν οι Οικολόγοι Πράσινοι θα γίνονταν -σε περίπτωση που έπαιρναν περισσότερες ψήφους- ένα παίγνιο των μεγάλων κομμάτων, όπως έγινε παλιότερα και διαλύθηκαν, όταν η τότε βουλευτίνα προσχώρησε αμέσως σε ένα μεγάλο κόμμα».\nΣε άλλο σημείο και αναφερόμενος στο γεγονός ότι η οικολογία έχει αρχίσει να απασχολεί με ουσιαστικούς όρους όλο και περισσότερο κόσμο, σημειώνει ότι «αυτό πρέπει οπωσδήποτε να γίνει, αλλά δεν βλέπω τη σκοπιμότητα δημιουργίας ενός κόμματος υποχείριου άλλων κομμάτων. Αυτό έγινε και στη Γερμανία, όπως ξέρουμε, όπου οι Πράσινοι με τους Σοσιαλδημοκράτες συμψήφισαν τους βομβαρδισμούς στη Γιουγκοσλαβία και έκαναν φοβερά πράγματα».\nΤέλος, η συνέντευξη του Νάνου Βαλαωρίτη κλείνει με τον εξής χαρακτηριστικό διάλογο:\n– Με δεδομένους, λοιπόν, τους αγώνες που έχετε δώσει για το περιβάλλον, το οποίο βρίσκεται στις βασικές σας προτεραιότητες, ο ΣΥΡΙΖΑ σας πείθει να τον στηρίξετε;\n– «Βεβαίως με πείθει, όπως θα στήριζα και άλλους αν με έπειθαν ότι δίνουν πραγματικά μια μάχη…»\n2. ΕΧΘΕΣ: Ένα από τα πιο σοβαρά στελέχη των Οικολόγων -Πράσινων ο Γ.Βυθούλκας παραιτήθηκε από το κόμμα διαφωνώντας με τις θέσεις του Μ.Τρεμόπουλου στα εθνικά θέματα.\n«Το 2004 ήμουν υποψήφιος (τελευταίος κατά σειρά, τιμής ένεκεν) στο ευρωψηφοδέλτιο των Οικολόγων μετά από παρότρυνση των Γερμανών-Πράσινων, οι οποίοι με έφεραν σε επαφή με το ελληνικό κόμμα των Οικολόγων.\nΣήμερα, το Μάιο του 2009 και λίγο πριν από τις ευρωεκλογές, θέλω να καταστήσω σαφές με αυτήν την επιστολή μου ότι όχι μόνο δεν στηρίζω το κόμμα των Οικολόγων με επικεφαλής τον κύριο Τρεμόπουλο αλλά και είμαι κάθετα αντίθετος στις θέσεις του για τα εθνικά μας θέματα.\nΚαθ. Γεώργιος Βυθούλκας\nΕναλλακτικό Βραβείο Νόμπελ για την Υγεία, 1996\nΤρεμόπουλος:Η Θεσσαλονίκη δεν ήταν ελληνική\nPosted by Συντ. Ομάδα On Μάιος - 28 - 2009\nΘεσσαλονίκη, 13 Νοεμβρίου 2006. Εργατοϋπαλληλικό Κέντρο Θεσσαλονίκης. Παρουσίαση του «Μακεδονικού Αναγνωστικού», ενός βιβλίου που αξιοποιείται έντονα από τη σκοπιανή προπαγάνδα για την απόδειξη ενός παιδικού παραμυθιού που γίνεται πιστευτό από όλους όσοι αγνοούν την Ιστορία. Δηλαδή, για την ύπαρξη «μακεδονικού» έθνους διάφορου από το ελληνικό. Εννοείται ότι δεν πρόκειται για ελληνικό αναγνωστικό, αλλά για εγχειρίδιο γραμμένο στο ιδίωμα των Σκοπίων. Δίπλα στο πάνελ ένα πανό όπου δέσποζε το πρόσωπο του Γκότσε Ντέλτσεφ, του εθνικού ήρωα της FYROM. Ανάμεσα στους παρουσιαστές του βιβλίου ο εκπρόσωπος του κόμματος Ουράνιο Τόξο κ. Βοσκόπουλος που αυτοπροσδιορίστηκε ως «εθνικά Μακεδόνας για πολιτικούς λόγους», ο κ. Ονσούνογλου που συστήθηκε ως «Οθωμανός», ο κ. Τριαρίδης που είπε ότι είναι «ελληνόγλωσσος Σαλονικιός» και…\nο κ. Μιχάλης Τρεμόπουλος! Ο εσχάτως διάσημος επικεφαλής των Οικολόγων Πράσινων.\nΣε αυτή την εκδήλωση, που πολύ δύσκολα θα μπορούσε να χαρακτηριστεί ως φιλελληνική, ο κ. Τρεμόπουλος μίλησε πολύ ανοιχτά για τα εθνικά μας θέματα, την έννοια της πατρίδας, τη Μακεδονία, τα Σκόπια, τις μειονότητες και τα ζητήματα του αυτοπροσδιορισμού των ατόμων και των συλλογικοτήτων. Αυτά αποφεύγει να τα επαναλάβει, αν και έχει δεχτεί επανειλημμένως προκλήσεις και προσκλήσεις στα τηλεοπτικά πάνελ από συνομιλητές, κυρίως του ΛΑΟΣ. Οι λόγοι είναι προφανείς. Οι επί του Μακεδονικού απόψεις του είναι μάλλον αντιδημοφιλείς, ενώ ο γενικός και αόριστος όρος «οικολογία» είναι συμπαθέστατος και συνιστά δημοσκοπικό… πασπαρτού. Ομως, στα πλαίσια ενός ειλικρινούς πολιτικού διαλόγου που οφείλουν να κάνουν τα κόμματα κατά τη διάρκεια της προεκλογικής περιόδου, ο κ. Τρεμόπουλος οφείλει στο κοινό, αλλά και στον εαυτό του, ξεκάθαρες εξηγήσεις, χωρίς υπεκφυγές και μισόλογα. Οπως ακριβώς στάθηκε εκείνη τη δύσκολη μέρα όπου παρουσιάζοντας το «Μακεδονικό Αναγνωστικό» δέχτηκε τις ερωτήσεις αντιφρονούντων εθνικιστών, απλών Θεσσαλονικιών νέων, ηλικιωμένων και δημόσιων προσώπων, χωρίς να αποφύγει καμία απάντηση. Περιήλθε, λοιπόν, με κάπως «κινηματογραφικό» τρόπο στην κατοχή μας το βίντεο με την παρουσίαση του βιβλίου και παραθέτουμε κάποια σημαντικά σημεία από τις παρεμβάσεις του κ. Τρεμόπουλου προς κρίση του κοινού.\n«Η Θεσσαλονίκη δεν ήταν ελληνική»\nΣτην εκκίνηση της δικής του εισήγησης ο κ. Τρεμόπουλος όρισε την πατρίδα με έναν τρόπο που ενδέχεται να ξενίσει την πλειοψηφία του ελληνικού λαού. Πατρίδα μας δεν είναι η Ελλάδα, αλλά η παιδική μας ηλικία: «Ευχαριστώ για την πρόσκληση τους διοργανωτές αυτής της συνέντευξης Τύπου, η οποία έχει στόχο να παρουσιάσει αυτό το βιβλίο. Ηδη έχει παρουσιαστεί και στην Αθήνα και προκάλεσε αντίστοιχο ενδιαφέρον από κάποιους πολιτικά περιθωριακούς κύκλους, οι οποίοι νομίζουν ότι είναι στην αιχμή του δόρατος ενός κλίματος που έχει μάθει να πουλάει και να ζει από τον πατριωτισμό. Η ιστορία του θεσμού του έθνους-κράτους έχει δύο, δυόμισι αιώνες βάθος. Βέβαια, άλλα είναι τα σύνολα εκείνα πάνω στα οποία ένας άνθρωπος αποκτούσε και αποκτά ταυτότητα. Βέβαια, για να χαραχθούν κάποιες γραμμές συνόρων έχουν χυθεί ποτάμια αίματος. Αυτό που μένει είναι η πραγματικά σοφή προσέγγιση, επιστημονική μεν, αλλά πολύ απλή, ότι πατρίδα είναι η παιδική μας ηλικία. Εκεί ξαναρχόμαστε και τελικά αυτό είναι που αγαπάμε και αυτό εμείς τουλάχιστον είμαστε διαθέσιμοι να υπερασπίσουμε».\nΣτη συνέχεια, η τοποθέτησή του θα μπορούσε να απογοητεύσει όλους τους Ελληνες που έχουν εδραία πεποίθηση ότι η συμπρωτεύουσα είναι αναπόσπαστο κομμάτι του έθνους μας. Ο αρχηγός του κόμματος Οικολόγοι Πράσινοι… έγραψε ιστορία αναφέροντας ότι η Θεσσαλονίκη το 1912 δεν ήταν ελληνική και ούτε λίγο, ούτε πολύ, οι ελληνικές αρχές, έπειτα από την απελευθέρωση «συμπεριφέρθηκαν μετά το 1912 σαν ξένοι μέσα στη νύχτα που ήρθαν και έσκισαν σελίδες από το βιβλίο της Ιστορίας της πόλης». Παραθέτουμε την ακριβή απομαγνητοφώνηση των λόγων του: «Για μας, το να ασχολείται κανείς με την τοπική Ιστορία δεν είναι μόνο ένα χρέος στο να αποκαθιστά κάποια κομμάτια της Ιστορίας, είτε της πόλης της Θεσσαλονίκης είτε της χώρας. Ακριβώς επειδή κάποιοι συμπεριφέρθηκαν μετά το 1912 σαν ξένοι μέσα στη νύχτα που ήρθαν και έσκισαν σελίδες από το βιβλίο της Ιστορίας της πόλης.\n»Βέβαια, η Θεσσαλονίκη, το 1912, όταν μπήκε ο Ελληνικός Στρατός δεν ήταν ελληνική. Εγινε ελληνική και έπρεπε να γίνει με μια διαδικασία, η οποία ανέδειξε και εξέθρεψε ένα στρώμα που έχει μάθει να κάνει τον πατριωτισμό επάγγελμα και ταυτόχρονα να δημιουργεί εκείνες τις ιδεολογίες αλλά και τις συγκεκριμένες πρακτικές και μάλιστα πολιτικές συμπεριφορές, για τις οποίες αυτή η πόλη, με ειλικρίνεια, θα έπρεπε να ντρέπεται τουλάχιστον για ένα κομμάτι αυτής της Ιστορίας. Γιατί είχαμε και εδώ, στη διάρκεια του μεσοπολέμου, ανάπτυξη εκείνων των κινημάτων που πάτησαν και στην αντίστοιχη ανάπτυξη κινημάτων, του φασισμού, του ναζισμού. Εδώ ήταν το φυτώριο όπου αναπτύχθηκε πανελλαδικά η γνωστή, σε αυτούς που τουλάχιστον ασχολούνται με την πολιτική Ιστορία, “Εθνική Ενωση Ελλάς” που κατάφερε να έχει μέχρι και 27 παραρτήματα σε ολόκληρη τη χώρα».\nΚατά τη διάρκεια της παρουσίασης σημειώθηκε ένταση μεταξύ του πάνελ και του κοινού. Αποχωρώντας, ένας από τους διαφωνούντες με τις θέσεις των εισηγητών του «Μακεδονικού Αναγνωστικού» είπε στον κ. Τρεμόπουλο: «Το όνομά σας είναι Τρεμόπουλος. Τρέμετε!» Η απάντηση του κ. Τρεμόπουλου σίγουρα θα φανεί εξαιρετικά προσβλητική σε εκατομμύρια συμπολίτες μας: «Τρέμουν οι εχθροί μου. Και αν θέλετε να ξέρετε, τις καταλήξεις αυτές σε -όπουλος στη δυτική Μακεδονία τις δώσανε Πελοποννήσιοι γραφιάδες. Γιατί αυτός ο τόπος, είτε κατοικούνταν από Ελληνες είτε από Εβραίους, Οθωμανούς, οτιδήποτε, υπέφερε από τους Πελοποννήσιους γραφιάδες και από τους Κρητικούς χωροφύλακες. Αυτή η πραγματικότητα δεν μπορεί να σβηστεί μονοκοντυλιά».\nΣε αυτή τη δευτερολογία του, ο διασημότερος οικολόγος στη χώρα είπε ξεκάθαρα κάτι που μάλλον αποφεύγει να διατυπώσει ανοιχτά στις τηλεοπτικές συνεντεύξεις του. Υποστηρίζει απόλυτα το δικαίωμα του αυτοπροσδιορισμού. Αν τον ερμηνεύουμε σωστά, τότε κάλλιστα μπορούμε να υποθέσουμε ότι οι Σκοπιανοί μπορούν να αυτοαποκαλούνται Μακεδόνες. Τρεμόπουλος έφη: «Αυτοί που υποδέχτηκαν τους πρόσφυγες του 1923, αυτοί οι οποίοι καλοβλέπουν όλους τους ανθρώπους, οι οποίοι μιλούν στο όνομα της συνύπαρξης, στο όνομα της ελεύθερης έκφρασης, της δημοκρατίας, της ανοχής, της ανεκτικότητας, είναι αυτοί που υπερασπίζονται εκδηλώσεις σαν τη σημερινή.\n»Οποιος εδώ βρίσκει φιλόξενο έδαφος για να αναπτύξει τις όποιες απόψεις του, να παραμυθιαστεί για άλλη μία φορά, να αποδείξει στον εαυτό του και τους γύρω του πόσο πολύ πατριώτης και ήρωας είναι, θα έπρεπε να μας λέει και “ευχαριστώ”. Ακριβώς επειδή δόθηκε η δυνατότητα στο φιλόξενο τούτο χώρο να ανθίσει η άλλη άποψη της άλλης Θεσσαλονίκης. Δεν φοβόμαστε να συγκρουστούμε με τις πλειοψηφίες, κύριέ μου, και δεν είμαστε εμείς αυτοί που δεν είναι πολίτες της Ευρωπαϊκής Ενωσης. Ούτε έχετε μπροστά σας εκπροσώπους κάποιας άλλης χώρας. Εχετε ανθρώπους που υπερασπίζονται το δικαίωμα στον αυτοπροσδιορισμό. Το δικαίωμα στην ανοχή, τη διαφορά. Αυτά είναι άγνωστες λέξεις για ένα μεγάλο κομμάτι της Θεσσαλονίκης. Ενα μεγάλο κομμάτι που έχει κάνει τον πατριωτισμό επάγγελμα και ακριβώς η ιδεολογία αυτή είναι που επαναλαμβάνεται και κυριαρχεί πολλές φορές και διαμορφώνει και διαστρεβλώνει νεότερες συνειδήσεις.\n»Η αγάπη για την πατρίδα σου, για μένα, αν θέλετε, είναι αγάπη για την πόλη αυτή. Γνωρίζω την Ιστορία και ταυτίζομαι με αυτήν και την υπερασπίζομαι από κάθε εχθρό, όχι τη στιγμή της σύγκρουσης σε κάποια σύνορα, αλλά εδώ και τώρα, από αυτούς που την υποβαθμίζουν, είτε όσον αφορά την ποιότητα ζωής είτε όσον αφορά την ποιότητα των σχέσεων ή την ποιότητα της δημοκρατίας. Επί τόσα χρόνια, μονοπωλείτε με κυρίαρχο λόγο, διαμορφώνετε συνειδήσεις, παραμυθιάζεστε και παραμυθιάζετε τις νέες γενιές και δεν δέχεστε έστω και αυτή τη στιγμή να ακουστεί με τον πιο σεμνό τρόπο που έχω δει σε αυτή την πόλη να κατατίθεται μια άλλη άποψη. Αυτό ήρθα εδώ να υπερασπίσω».\nΕνδέχεται κάποιος αναγνώστης να απορήσει με τη στάση του κ. Τρεμόπουλου απέναντι στο ζήτημα της ονομασίας των Σκοπίων. Αν βρισκόταν στην παρουσίαση του «Μακεδονικού Αναγνωστικού», δεν θα χρειαζόταν να απορήσει. Ο κ. Τρεμόπουλος αποκάλυψε τι τον συνέδεσε με το γειτονικό κρατίδιο: «Βρέθηκα στα Σκόπια πολύ νωρίς, επειδή αυτό επέβαλε και το μεταπτυχιακό μου, γύρω στο 1991. Ο Θανάσης Παρίσης ήταν πολύτιμος συνεργάτης. Ενα από τα πρώτα ερωτήματα που έθεσα όταν βρέθηκα πρώτη φορά στα Σκόπια ήταν “Και εγώ είμαι Μακεδόνας. Και εσύ δεν πρέπει να βρεις έναν προσδιορισμό ώστε να μην υπάρχει σύγχυση;” Η απάντηση που πήρα ήταν η εξής: “Εσύ έχεις μια ταυτότητα. Είσαι Ελληνας και δευτερευόντως Μακεδόνας. Οταν εγώ δεν θέλω να είμαι ούτε Ελληνας, ούτε Αλβανός, ούτε Σέρβος, ούτε Βούλγαρος, τότε τι είμαι;” Εχει λοιπόν υποχρέωση να σεβαστεί κάποιος αυτό το ερώτημα και να δώσει εκείνες τις απαντήσεις που είναι αντίστοιχες με το πνεύμα της ανοχής στη διαφορά που θα υπερασπιζόμαστε σε κάθε ευκαιρία». Σε αυτό το κλίμα και με τέτοιου είδους εισηγήσεις εξελίχθηκε η εκδήλωση για την παρουσίαση του «Μακεδονικού Αναγνωστικού». Με πολλή ένταση, πολύ λόγο για την καταπίεση των «εθνικά Μακεδόνων» από το επίσημο ελληνικό κράτος, με πολλές αναφορές στο δικαίωμα του αυτοπροσδιορισμού, αλλά ταυτόχρονα και με διάθεση να διαφοροποιηθούν οι ομιλητές από το γενικό περί πατριωτισμού αίσθημα του ελληνικού λαού.\nΔΕΙΤΕ ΤΟ ΒΙΝΤΕΟ: ΠΗΓΗ ESPRESSO\nΜΙΑ «ΕΞΗΓΗΣΗ»….ΠΡΟΣ ΤΟΥΣ ΑΝΑΓΝΩΣΤΕΣ ΜΑΣ\nPosted by Συντ. Ομάδα On Μάιος - 22 - 2009\nhttp://news.kozaninet.gr/wp-content/uploads/2009/05/oikologoi-300x201.jpg 300w" sizes="(max-width: 400px) 100vw, 400px" />\nΘεωρώντας ότι πρέπει να δοθούν εξηγήσεις για το «μένος» μας εναντίων των ΟΙΚΟΛΟΓΩΝ ΠΡΑΣΙΝΩΝ…… όπως αναφέρεται στα ληφθέντα mail στην σελίδα μας, θα προβούμε σε μια τρόπον τινά ευθεία εξήγηση προς τους επισκέπτες στο ΛΗΜΕΡΙ.\nΟι χαλεποί καιροί που διανύουμε , οι οποίοι δυστυχώς ως «προτέρημα» τους έχουν αναδείξει την ΥΠΟΚΡΙΣΙΑ ως το πλέον αναγκαίο μέσω παραπλάνησης προκειμένω οι οιοδήποτε «στόχοι» επιτευχθούν από τους εν δυνάμει εκμεταλλευτές της δοθείσης σε αυτούς εξουσίας,…… δεν έχουμε τα περιθώρια ώστε να αφήνουμε στην τύχη ΘΕΜΑΤΑ τα οποία επιφανειακά τουλάχιστον και χωρίς μιας εκ βαθέων ανάλυσης αναδεικνύουν μιαν «δυσοσμία«….. πόσο δε όταν αυτά αναδύουν τέτοια «μπόχα» που ο αέρας αφαιρείτε τόσο επικίνδυνα!, που δημιουργεί την ανάγκη της άμυνας προκειμένω το αίσθημα της «επιβίωσης» δηλώσει την ύπαρξη του.\nΑρκετά με τους ήδη υπάρχοντες δυνάστες υποκριτές εθνοπατέρες του κοινοβουλίου μας …δεν θα βάλουμε και στον σβέρκο μας άλλο ένα κόμμα που έχει καταφερθεί άμεσα εναντίων της χώρας , που για αυτούς έχει την θέση ..ενός ξενοδοχείο που τους φιλοξενεί.\nΚαι εξηγούμαστε. Το κόμμα ..που «ξαφνικά» έρχεται ακόμα και ως τρίτο ..έτσι όπως τουλάχιστον τα Μέσα Μαζικής Παραπλάνησης θέλουν να το δίνουν…..όταν οι διφορούμενες κατά καιρούς θέσεις των εκπροσώπων του έχουν μπερδέψει και τον πιο καλοπροαίρετο καλόπιστο πολίτη …. δεν μπορεί παρά να αποτελέσει αντικείμενο κριτικής.\nΤους ΟΙΚΟΛΟΓΟΥΣ ΠΡΑΣΙΝΟΥΣ δεν μπορούμε παρά μόνο να τους καταγγέλλουμε όπως αυτοί έχουν καταγγείλει την χώρα μας αλλά και όλους εμάς …τους Έλληνες ΠΟΛΙΤΕΣ!!!\nΟι άνθρωποι αυτοί ζητούν την ψήφο του Ελληνικού λαού …. ενός λαού που για αυτούς αποτελεί την ΝΤΡΟΠΗ . Γιατί να μπουν στην βουλή; ..για να μας «συνετίσουν»? … Βέβαια αυτό είναι ψήγμα μπροστά στα θέματα που έχουμε καταγγείλει\nΟι επικίνδυνες θέσεις τους στα θέματα εξωτερικής πολιτικής είναι πλέον από γνωστές.\nΓνωστές ….ως μη ξεκαθαρισμένες αλλά και ύποπτες αφού προσπαθούν με νύχια και με δόντια να μας παραπλανήσουν μη απαντώντας επί της ουσίας.\nΑπόδειξη η τελευταία συνέντευξη του Μιχάλη Τρεμόπουλου στο ALTER ο οποίος με τις ασυναρτησίες του προσπαθούσε να σώσει την πλασματική αλλά ωραιοποιημένη εικόνα του ΟΙΚΟΛΟΓΟΥ και όχι του «ΠΡΑΣΙΝΟΥ».\nΓκαιμπελικό παιχνίδι των μεγαλοεκδοτών και καναλαρχών υπέρ των Οικολόγων-Πρασίνων\nPosted by Συντ. Ομάδα On Μάιος - 17 - 2009\nΟΛΟΙ οι εκδότες, καναλάρχες και τηλε-δημοσιογραφοι ΓΝΩΡΙΖΟΥΝ τις ακραίες θέσεις των Οικολόγων Πράσινων για τα θέματα εξωτερικής πολιτικής. ΤΑ ΚΡΥΒΟΥΝ όμως για να εξαπατήσουν τους ψηφοφόρους, το εθνικό δηλαδή ακροατήριο, που το ΜΟΝΟ που γνωρίζει είναι: Οικολόγοι Πράσινοι = οικολογία.\nΑναρτήθηκε από enkripto\nHigilight, Video, Νέα Τάξη, Πολιτική